Evropa: U Atini protesti protiv obavezne vakcinacije, kolumbijski soj u Engleskoj\nIzvor: Radio Televizija Vojvodine, 24.Jul.2021, 12:06\nPolicijski zvaničnik, koji je insistirao na anonimnosti, rekao je da su neki demonstranti >> Pročitaj celu vest na sajtu Radio Televizija Vojvodine << bacali Molotovljeve koktele, pa je policija odgovorila suzavcem.\nNa protestima u sredu je takođe bilo nasilja. Nedavne ankete su pokazale da bi većina Grka želela da dobije vakcinu protiv kovida-19, koji je odneo 12.890 života od početka pandemije u toj zemlji.\nInteresovanje za vakcinaciju zbog "zelenih pasoša"\nNakon što je premijer Mario Dragi objavio da 5. avgusta stupa na snagu obaveza posedovanja potvrde o vakcinaciji, takozvanih "zelenih pasoša", da bi se pristupilo nekim mestima i događajima, širom Italije beleži se bum prijava za vakcinaciju, izveštava agencija Ansa. Mediji to objašnjavaju posledicom "efekta Mario Dragi", koji je uticao da se broj prijavljenih za vakcinaciju udvostručio u roku od nekoliko sati u više italijanskih regiona.\nVladin komesar za vanredne situacije, general Frančesko Filjuolo kaže da se skok broja prijavljenih za vakcinaciju danas kretao od 15 odsto do 200 odsto, u zavisnosti od regiona.\nU regionu Friuli-Venecija-Đulija registrovano je povećanje od čak 6.000 procenata!\nItalijanski mediji navode da se prvom dozom vakcine vakcinisao i lider desničarske stranke Mateo Salvini, iako je prethodnih meseci agitovao protiv obavezne imunizacije.\nLider druge po važnosti desničarske stranke "Frateli d'Italija" Đorđa Meloni se još nije vakcinisala, ali je pozvala sledbenike da to učine.\nU Italiji je, prema zvaničnim podacima, koji se dnevno ažurirani nalaze na zvaničnoj veb-stranici vlade, do sada vakcinisano više od 50 odsto građana, od 62 miliona koliko ima Italija.\nPrema rečima Frančeska Filjuola, zabrinjava činjenica da je više od 4 miliona onih koji su starosti oko 50 godina, još uvek nevakcinsano.\nPrema saopštenju vladinog tehničko-naučnog komiteta među zaraženima preovladava infekcija delta sojem virusa, a najveći broj inficiranih su mladi, što epidemiolog Đani Reza objašnjava činjenicom "da su stariji vakcinisani, a virus napada one koji nemaju antitela za odbranu".\nU Rusiji ponovo rekordan broj umrlih od korone – 799\n"Država ima pravo da zahteva od svih građana da daju svoj doprinos i tako demonstriraju društvenu i nacionalnu solidarnost", ukazao je Micotakis pozivajući se na član 25, paragraf 4 Ustava Grčke.\nOn je poručio da je pandemija bitka koju "ova generacija mora dobiti" i naglasio da je moralna obaveza svakog građanina da se vakciniše i tako iskaže pojedinačnu odgovornost u zajedničkoj borbi protiv virusa.\nAustrijski kancelar Sebastijan Kurc ocenio je da će korona virus ostati, i to ne samo godinu dana, te da će njegova vlada na taj izazov odgovarati kao i do sada politikom što više sloboda, ograničenja koliko je potrebno.\nOvaj virus će ostati. Biće među nama za godinu, za tri, pa i pet godina, konstatovao je Kurc za televiziju Servus TV.\nOn je naglasio da će širom Austrije biti i dalje primenjivana "3G pravila za uživanje sloboda, a to su ili sertifikat o vakcinaciji, potvrda o preležanom Kovid19 ili negativni test.\n"Lokalno, ako je to potrebno, moguće je dodatno dati doprinos uvođenjem obaveze nošenja maski, objasnio je on.\n"3G pravilo pomaže nam i verujem da nije tako veliko ograničavanje slobode građana, kao kada se određene oblasti potpuno zatvore, rekao je Kurc.\nFrancuska: Protesti protiv vakcinacije i ograničenja\nNovi soj korona virusa je pod lupom u Engleskoj, za koji se pretpostavlja da se prvi put nedavno pojavio u Kolumbiji, u kojoj je dosad zabeleženo 325 slučajeva.\nU SAD je ovaj soj pronađen kod 264 osobe, a u Španiji kod 196.\nU pitanju je soj B.1.621 i potvrđen je u 16 zemalja. Zasad nema dokaza da soj izaziva ozbiljniji tok bolesti ili da je efikasnost vakcine manja za njega, preneo je "San".\nLokalni zvaničnici prate kontakte u mestima gde se pojavio novi soj i testira osobe koje su bile u dodiru sa zaraženima.\nU Engleskoj je broj inficiranih od delta soja skočio za 33.716 u odnosu na prethodnih sedam dana, pa je ukupni broj zaraženih 286.765.\nOvaj mutirani soj kovida iz Indije čini 99 odsto svih slučajeva u Belikoj Britaniji, a Zdravstvena nacionalna služba apeluje na sve Britance da se vakcinišu.\nSedam dana pre nego što je London ukinuo većinu restriktivnih mera, 19. jula, statistika je pokazala da je najviše zaraženih u starosnoj grupi od 20 do 29 godina, gde ima 1.154 zaraženih na 100.000 stanovnika.\nTurska: Najviše zaraženih od polovine maja - 12.381\nDodaje se i da je 58 ljudi preminulo od korona virusa, preneo je Rojters.\nBroj inficiranih je i dalje daleko ispod talasa koji je pogodio Tursku tokom aprila i maja, kada je na dnevnom nivou bilo i više od 60.000 zaraženih.\nBrojka je pala na 4.418 početkom jula, posle uspešnog i vrlo oštrog lokdauna, ali je većina restriktivnih mera ukinuta ove nedelje.


Od koronavirusa preminuo teoretičar zavere, nije verovao u pogubnost virusa - BIGportal.ba\n15 Aprila, 2021 15 Aprila, 2021 03604\nPopularni norveški teoretičar zavere Hans Garder (60), koji je negirao da je koronavirus opasan, preminuo je upravo od kovida 19.\nGarder je preminuo 6. aprila, a prema preliminarnom izveštaju sa autopsije, utvrđeno je da je bio zaražen koronom. Kako prenose lokalni mediji, samo nekoliko dana pre smrti organizovao je ilegalno okupljanje u Granu, pedesetak kilometara severno od Osla.\nNajmanje 12 ljudi koji su prisustvovali ovim okupljanjima takođe su zaraženi, a policija utvrđuje tačan broj učesnika.\n“Šta je razlog da se uvode ovakve mere kako bi se sprečila infekcija koja je slična prehladi ili gripu? Da li time žele da zakamufliraju da se korona ne prenosi sa čoveka na čoveka?”, pisao je Garder na Fejsbuku.\nSumnja se da je imao simptome koronavirusa oko dve nedelje pred smrt, a Dagbladet navodi da ga je porodica hrabrila da ide kod lekara, ali je on to odbijao.


Stručnjaci opisali katastrofu u slučaju nuklearnog rata Rusije i SAD - 16.08.2019, Sputnik Srbija\nKada bi SAD i Rusija ušle u potpuni nuklearni rat, planeta bi se suočila s katastrofalnim posledicama, a pre svega s desetogodišnjom nuklearnom zimom, piše list... 16.08.2019, Sputnik Srbija\nsvet, vesti, rusija, komentari i analitika, analize i mišljenja\nKada bi SAD i Rusija ušle u potpuni nuklearni rat, planeta bi se suočila s katastrofalnim posledicama, a pre svega s desetogodišnjom nuklearnom zimom, piše list „Dejli mejl“, prenoseći zaključak koji su izneli eksperti iz Univerziteta Ratgers u Nju Džersiju.\nUsled nuklearnih eksplozija, tvrde autori, u atmosferu bi bilo izbačeno oko 147 miliona tona čađi. Zatim bi u nekoliko narednih sedmica oblak čađi nošen vetrovima u stratosferi okružio celu Zemlju, zbog čega bi na planeti počela dugotrajna nuklearna zima.\nProsečna temperatura na površini planete pala bi do devet stepeni Celzijusa, pošto bi oblaci čađi bukvalno zaklonili Zemlju od sunčeve svetlosti, objašnjavaju stručnjaci.\nPrema oceni naučnika s univerziteta u Nju Džersiju, sedam godina bi bilo potrebno da se oblaci čađi raziđu, a još tri da se pokazatelji sunčeve svetlosti vrate na normu.\nAutori istraživanja su zaključili da bi „nuklearni napad velikih razmera bio samoubistvo za zemlju koja ga je pokrenula“, kao i da bi imao katastrofalne posledice po ceo svet.


Dame i gospodo narodni poslanici, gospodine ministre, SRS želi aktivno da vodi debatu sa vama vezano za ovu temu iz prostog razloga što posledice koje se javljaju nakon vanrednih rizika, katastrofa mogu da budu velike.\nOvaj zakon će staviti van snage Zakon o vanrednim situacijama i vi ga nazivate, u jednom delu naslova zakona stoji, Zakon o smanjenju rizika. To bi možda moglo da se kaže da je prilično adekvatan započet naslov ovog zakona ali ne do kraja celishodno i zbog toga smo mi intervenisali u samom naslovu zakona.\nVanredna situacija uglavnom nastaje kao nepredvidiva posledica više sile. Međutim do vanrednih situacija vrlo često može doći i ljudskim delovanjem, ako se vrši uvećan promet narkotika, pogotovo ako to, postoje osnovane sumnje, rade ljudi koji su članovi Vlade to je jedna izuzetno vanredna situacija.\nMožda treba preventivno razmisliti kako i tu treba da deluje Ministarstvo unutrašnjih poslova, vi ste ministar u tom ministarstvu i kako i na koji način to treba da rešimo.\nOvde je tačno što su moje kolege istakle, treba obratiti posebnu pažnju na preventivno delovanje da do ovih posledica ne bi došlo jer preventivno ulaganje u bilo kojoj oblasti mnogo će pojeftiniti, odnosno ponekad može i da se izbegnu posledice koje kasnije prouzrokuju nesrazmernu štetu i ne samo u materijalnom pogledu, nego čak i ljudski životi kada su u pitanju.\nDakle, mi moramo ozbiljno da vidimo kako se boriti i protiv ljudskog faktora koji vrlo često dovodi do vanrednih situacija i ja moram samo da vas podsetim, u Srbiji postoji veliki broj starih škola, one nisu napuštene, rade sa veoma malim brojem učenika. One su neuslovne i to ne mogu reći da je manji problem, ali ja evo imam primer jedne škole u kojoj se nedavno desio požar. Bila su odobrena sredstva za intervenciju samo na krovnoj konstrukciji. Sada kada se desio požar, on nije samo uništio krov, uništeni su i drugi delovi te škole.\nSredstva za pokrivanje ili prepokrivanje su bila odobrena, ovde bi možda u sektoru za vanredne situacije trebalo videti kad stigne takav zahtev da se to ne čekaju one procedure koje su uobičajene kada je sve normalno. Imamo vanrednu situaciju, govorimo o Zakonu o vanrednim situacijama pa bi možda bilo dobro da vanredno ubrzano delujete da se taj problem prevaziđe.\nJa ću u kasnijim diskusijama bliže reći o kojoj školi se radi i gde treba ta intervencija. Hvala.\nNa naslov Predloga zakona, amandman je podneo poslanik Dubravko Bojić.\nDame i gospodo narodni poslanici, najpre želim da istaknem jednu našu načelnu primedbu nas poslanika SRS, a to je objedinjavanje rasprave i spajanja u jedinstveni pretres nekoliko desetina zakonskih predloga. Ja ću kroz ove podnete amandmane nastavljati da govorim i iznosim svoje mišljenje o ovom Predlogu zakona.\nOblast upravljanja vanrednim situacijama uređena je Zakonom iz 2009. godine i izmenama i dopunama tog Zakona 2011. i 2012. godine. Zakon iz 2009. godine nije izdržao probu vremena i iskušenja katastrofalnih majskih poplava 2014. godine.\nNije kriv zakon, kriva je uspavanost organa i institucija. Preventivna norma ne znači ništa ako je ne prati organizacija, budnost i spremnost na blagovremene izazove. Slažem se da niko nije mogao predvideti katastrofalne razmere ovih poplava, ali niko ne može negirati i uticaj ljudskog faktora.\nGovori se o odgovornosti pojedinca i zajednice. Odgovornost pojedinca je prvenstveno u jačanju svesti i savesti, ali složićemo se, to nije dovoljno da se bori protiv svih.\nDosadašnji zakon nije trebalo menjati ili ne na ovakav način, uvođenjem smanjenja rizika od katastrofa, kada znamo da je upravljanje vanrednim situacijama mnogo širi pojam i sadrži i dimenziju smanjenja rizika. Nastaviće se.\nNa naslov Predloga zakona amandman je podneo poslanik Petar Jojić.\nDame i gospoda narodni poslanici, kada je u pitanju ovaj predlog zakona, ne treba zaboraviti da su osnovni krivci za mnoge katastrofe i za mnoge probleme u oblasti zaštite i ljudskih prava, zaštita životne sredine, zaštita imovine i prava građana upravo na lokalnoj samoupravi. Kada pogledate šta nam rade inspekcije na lokalu, a ujedno i šta rade inspekcije na republičkom, odnosno pokrajinskom nivou. Videćete da tu rezultata nem i da nema ko da kontroliše šta rade i odgovarajuće inspekcije, pogotovo ako imate u vidu situaciju na terenu, počev od onih kanala, reka, mostova, požara i ostalih problema koji se javljaju u ovoj oblasti, osnovni problem je što nema ko da kontroliše i nema ko da upravlja.\nBitno je da treba pomenuti i poprave u Obrenovcu ponovo, to naši poslanici SRS istakli su i istaći će da su krivci za te poplave upravo subjekti onih javnih preduzeća, a ujedno i lokalna samouprava. U tom pravcu valja imati u vidu činjenicu da su pripadnici organa unutrašnjih poslova dali veliki doprinos da se spreči još veća katastrofa, i još veća šteta. Tako da koristim priliku da istaknem da je to jedna od pozitivnih strana i jedini organ u ovoj državi, tj. Ministarstvo unutrašnjih poslova preko slov nadležnog organa, sa svoje strane, naravno uz učešće još i drugih subjekata uradilo ono što je zaista bilo moguće, i da nije bilo takve intervencije, da nije bilo takvog upravljanja situacijom, u svakom slučaju da bi došlo do težih posledica. Hvala.\nDame i gospodo narodni poslanici, nažalost, sa ovakvim restriktivnim Poslovnikom i jednom tačnom dnevnog reda, sa 25 različitih predloga zakona nije moguće kroz amandmane popraviti i ukazati na nedostatke, pa i neke članove ovih predloga i pohvaliti ako je to u interesu građana Republike Srbije.\nTo vidimo na početku sa prva četiri člana predloženog zakona o smanjenju rizika o katastrofa i upravljanju vanrednim situacijama. Nećemo moći popraviti ovaj predlog zakona, jer bez obzira na predložene amandmane, kako opozicije, i tako formalno i pozicije, Vlada i resorno ministarstvo retko to prihvataju.\nDonošenjem zakona o smanjenju rizika o katastrofa i upravljanja vanrednim situacija, ima dosta članova koji nisu dovoljno precizni i koji su nedorečeni. Kroz strategiju koju donosi Vlada i akcioni plan za njeno sprovođenje nema oročeno vreme, kao i procenu rizika oročiti donošenjem, kako bi pokrajine i lokalne samouprave usaglasile svoje procene sa republičkim.\nZatim, plan o smanjenju rizika oročiti, naravno predvideti planom finansijskih sredstava, za sprovođenje mera za smanjenje rizika. Dosadašnjim zakonom to nije predviđeno i došlo se u situaciju da je starost vatrogasno-spasilačkih vozila i opreme za reagovanje u vanrednim situacijama zastarela, često se kvare i nije u funkciji, što otežava rad vatrogasno-spasilačkih jedinica, civilne zaštite koju formira MUP.\nPrema podacima kojima raspolaže SRS starost vatrogasno-spasilačkih vozila je u proseku 30 godina. To je posebno izraženo u manjim opštinama. Zatim, u ovom predlogu obaveza Vlade je da predvidi i sačini finansijski plan za tekuću godinu, a ne kao do sada iz tekuće budžetske rezerve, za sprovođenje mera zaštite i spasavanja, nabavka vatrogasnih vozila, vatrogasno-spasilačke opreme, obučavanje i sve drugo što prati ovu problematiku. Hvala.\nŠto se tiče stanja vozila, pre svega, navalnih vozila i vozila koja koriste vatrogasno-spasilačke jedinice, mi smo počeli taj postupak podmlađivanja tih vozila i jedan duži vremenski period nije bilo njihovog zanavljanja, negde i 20 i 30 godina. Zbog toga smo, pored 14 vozila koje ste imali prilike da vidite da su dostavljeni vatrogasno-spasilačkim jedinicama pre nekoliko nedelja, mi u postupku u kojem ćemo do, ja se nadam polovine septembra, hajde da kažem, u sledećoj godini imati još 46 vozila novih vatrogasno-spasilačkih jedinica, koje će stizati sekvencijalno od januara pa na dalje, po 10-ak, 15 vozila, u zavisnosti od ugovora i od proizvođača, odnosno njihovih ugovornih obaveza.\nTo, naravno, nije kraj. Mi ćemo i naredne godine, pored ovih vozila, ući u nabavku po novim kapitalnim projektima novih vozila, što ćete videti kada budžet bude na dnevnom redu, te ja očekujem, da kažemo, da ćemo uspeti da nabavimo sigurno 70, 80 vatrogasno-spasilačkih vozila u ovoj i u narednoj godini, što će u značajnoj meri podmladiti taj sastav, a omogućiće, kao što ste videli kroz Zakon o dobrovoljnom vatrogastvu, omogućiće našem sektoru da kroz Vatrogasni savez Srbije faktički doniramo vozila koja više neće biti aktivna u upotrebi u MUP, ali su još uvek dovoljno dobra za vatrogasno-spasilačka društva i time omogućavamo stvaranje faktički posebne jedinice kakvu zakon predviđa, što će značiti da će ta DVD društva moći da se uključe kao pomoć aktivnim službama Sektora za vanredne situacije, ali i da samostalno budu na usluzi građanima, što znači da jeste dobar potez. Ali, u svakom slučaju, radimo na modernizaciji.\nDa li želite da diskutujete po amandmanu?


Mitrović: Neće biti restrikcija za nauku – Nadlanu.com\nObjavljeno 7. juna 2013. / 14:27:48\n“Postojala je ideja Ministarstva finansija da se sredstva za nauku značajnije ograniče, ali smo dobili uveravanja da se to neće desiti “, rekao je Mitrović povodom najave da bi sredstva za nauku mogla biti smanjena.\n“Važno je da mi sredstva trošimo vrlo racionalno, da zaista vodimo računa o svakom dinaru”, rekao je Mitrović, komentarišući zabrinutost naučnika za stanje u nauci, koju su u pismu krajem maja preneli premijeru Ivici Dačiću.\nMitrović ukazuje na činjenicu da je broj istraživača iz aktuelnog ciklusa finansiranja projekata koji traje od 2011. do 1014. povećan sa 8.500 na skoro 12.000.\nTakođe, stvorene su nove međunarodne obaveze koje se finansiraju iz budžeta, poput članarine za CERN, Evropsku komisiju, članarine za projekte FP7, a tu su i troškovi pristupa bazama elektronskih časopisa (KOBSON) a od iduće godine i za projekat Horizont 2020.\n“Ne održavamo postojeće institute, a gradimo novi poslovni prostor za koji nismo predvideli sredstva ni za prve godine funkcionisanja”, naveo je Mitrović.\n“Ko će to da plati, hoćemo li još nešto da stavimo na teret poreskih obveznika”, upitao je Mitrović i naveo da se uveliko zagovara gradnja 22.000 kvadrata na Novom Beogradu, bez Centra za promociju nauke, upitavši da li nam to treba .\nObio 18 stanova u Beogradu\nNiče hram nauke Nikole Tesle u Njujorku


ďż˝enska mreďż˝a Hrvatske - Women's Network Croatia - Izjava o povredama ljudskih prava zbog spolne orjentacije\nSrijeda, 22 Studeni 2006\nPohvaljujemo aktivan pristup Ministarstva vanjskih poslova i europskih integracija Republike Hrvatske na naše traženje u davanju podrške izjavi Republike Norveške. Izjava se odnosi na najozbiljnije povrede ljudskih prava, kao što su nasilje, mučenje i smrt, koje trpe osobe zbog svoje spolne orijentacije ili rodnog identiteta.\nIzjava je dobila podršku 54 zemalja iz cijelog svjeta.\nTo je za sada najveća izjava pri UN-u koja se odnosi na temu spolne orijentacije, te prva izjava vezana za kršenja ljudskih prava osoba na temelju rodnog identiteta. Svakako najimpresivniji dio izjave je bio dug popis zemalja koji ju podržavaju.\nPredstavnici Republike Norveške su čak su se našalili da je dulje trebalo da se pročita popis zemalja koji podržavaju izjavu, nego sama izjava.


Izvor: Radio 021, 18.Avg.2020, 22:45\nZvanični srednji kurs dinara sutra će biti 17,5941 dinar za jedan evro, objavila je Narodna banka Srbije.\nDanas je zvanični srednji kurs 117,5863 dinara za jedan evro. U odnosu na evro, dinar će vredeti kao pre mesec dana, za 0,2 odsto će biti jači je nego pre godinu dana i imaće jednaku vrednost kao na početku ove godine.\nDinar >> Pročitaj celu vest na sajtu Radio 021 << je ove godine bio najslabiji 13. marta, kada je jedan evro koštao 117,6739 dinara, a najjači 30. marta, kada se za evro plaćalo 117,4966 dinara.\nNarodna banka Srbije je od početka godine na deviznom tržištu prodala 1,35 milijardi evra da bi ublažila dnevne promene kursa.\nPogledaj vesti o: Kurs evra\nRadio Televizija Vojvodine: Dinar miruje, kurs 117,5863\nNoviMagazin.rs: Evro danas 117,58 dinara\nBlic: Dinar miruje, kurs 117,5863\nBeta: Evro sutra 117,59 dinara\n18.Avg.2020: Radio 021


Vreme - Zoom: Tugovanka – Što ih Bole ne pobi, ili novi prilozi suludoj ideji da Beograd ima jasan i efikasan plan, plus odlučnost da uspostavi velikosrpsku hegemoniju\nEgzibicionizam: Alibi za lošu politiku\nNajnoviji primer ovog nadgornjavanja dao je protekle nedelje Andreja Nikolaidis, savetnik predsednika Skupštine Crne Gore, koji je napisao da bi bio "civilizacijski iskorak" da je aktiviran eksploziv u dvorani "Borik." On je u autorskom tekstu, objavljenom gotovo istovremeno na više portala, napisao da bi bio "civilizacijski iskorak da je Bole (Božidar Stanišljević) upotrebio dinamit i puške koje je sakrio u dvorani u kojoj su glavari, duhovnici i umetnici proslavljali dvadesetogodišnjicu postojanja RS".\n"U Crnoj Gori je dodatan problem to što Beograd instrumentalizuje pitanje korupcije, a vlast uzvraća igrom na oštrici noža: tako što, da bi izbjegla bolne antikoruptivne akcije, instrumentalizuje imperijalnu politiku Beograda. Zagovornici teze o korupciji negiraju pritisak Beograda, zagovaraju pomirenje sa četnicima, paktiraju sa Amfilohijem, dok zagovornici teze o pritisku Beograda minimiziraju pitanje korupcije. Kao i obično, nije ili-ili, nego i-i: naravno da je problem korupcija i naravno da Beograd destabilizuje. Kada bi Podgorica smanjila pljačku i pohapsila tajkunsku đubrad, pritisak Beograda time ne bi postao slabiji, ali bi svakako bio manje efikasan.\nBudući da, sa jedne strane, u Njujorku Balkana, stoji jasan, precizan projekat i odlučnost, a sa druge, i u Crnoj Gori i u Bosni, konfuzija, korupcija i slabost elita, sva je prilika da će se pokazati da Dobrica Ćosić, opet, nije bio u pravu: Srbi bi ovoga puta u miru mogli dobiti ono što su izgubili u ratu."\nNacrt drame: Klonovi i klovnovi\nPodrška Nikolaidisu stigla je iz federalnog dela Bosne i Hercegovine, a jedan autor kuka kako je siroti Andreja "opet izložen napadima Ćosić – Milošević – Karadžićevih ideoloških klonova". Rekao bih da Nikolaidis, kao i taj što ga brani od ideoloških klonova žive u nekom svom malom svetu i ne vide dalje od sopstvene tarabe. Njima se politika ukazuje iz sitne vizure čim im Srbi i srpska politika izgledaju moćno.\nIz te kuknjave proizilazi kao tačno da u Crnoj Gori i Bosni "vlada konfuzija, korupcija i slabost elita". Ne bih mu se velikosrpski, imperijalno, mešao u opis sredine u kojoj živi, ali u tom inventarisanju je i nešto potpuno netačno, a to je da Beograd ima "jasan, precizan projekt i odlučnost".\nIdeološki klonovi postoje, kao što ih ima posvuda, ali su, kad je reč o pomenutoj trojci, marginalizovani ne samo u svetu politike već i u društvenoj i posebno kulturnoj svesti novih generacija i teško da će se iz tog genetskog materijala reprodukovati neki novi "kralj ujedinitelj" koji bi ugrozio suverenost novoformiranih dinastija.\nIzborna godina: Počelo je, počelo...\nČarka između dve najjače političke stranke u Srbiji otvorila je izbornu godinu. Demokratska stranka je oklevanje Srpske napredne stranke da iznese stav o Kosovu ocenila kao vrhunski politički kukavičluk, upozorivši da političke kukavice ne mogu da pretenduju da vode zemlju.\n"Kao što nisu smeli da saopšte svoj stav o hapšenju Mladića, ili o barikadama, naprednjaci već mesecima ne smeju da iznesu svoj stav o Kosovu, pokušavajući da se dodvore u isto vreme i onima koji organizuju referendum na severu i međunarodnoj javnosti", navodi se u saopštenju DS-a.\nVrhunac političke nezrelosti, kako ocenjuje DS, predstavlja izjava lidera SNS-a Tomislava Nikolića da ne iznosi stavove o Kosovu kako mu oponenti ne bi preuzimali ideje.\n"Ohrabrujemo Tomislava Nikolića da slobodno izađe sa svojim idejama bez bojazni da ćemo ih preuzeti jer su takozvane velike ideje Tomislava Nikolića uglavnom bile ideje sramote i propasti Srbije, baš kao i ideja da Srbija bude crna rupa u evropskom tepihu, a parlament sigurna kuća za Mladića", navodi se u saopštenju DS-a.\nKako ističe ta stranka, čovek koji se kandiduje za predsednika i premijera Srbije najpre bi morao da ima stav o najvažnijim državnim pitanjima, a ne samo o onome šta su njegove lične i političke ambicije.\nOpoziciona Srpska napredna stranka (SNS) odbacila je optužbe vladajuće Demokratske stranke (DS) o kukavičluku SNS-a i optužila DS da je u naprednjacima "konačno našla krivce za sunovrat, ponor i bezizlaz Srbije tokom 11 godina vladavine Borisa Tadića".\n"Saopštili su građanima Srbije da su SNS i njen predsednik Tomislav Nikolić najodgovorniji što je Srbija prćija DS-a i njenih satelita, da je SNS najveći krivac za pljačkašku privatizaciju, kriminal, mito i korupciju, upropašćenu poljoprivredu, mafijaški sprovedenu reformu pravosuđa, neispunjavanje uslova za status kandidata za EU i pregovore sa nepostojećom vladom Kosova", naveo je SNS u saopštenju.\nTa stranka je dodala da su nepostojećoj vladi Kosova već predate sve državne knjige Srbije, prošlost i budućnost Srba na Kosovu, i dodala da vlast u Srbiji sa tom vladom integrisano, kao saučesnik u organizovanom kriminalu, upravlja "graničnim prelazima između Srbije i Srbije".\n"Zašto su se te junačine oglušile o poziv SNS-a da se dogovorimo o rešenju za Kosovo i Metohiju, da većinska Srbija, a ne manjinska DS, stane iza rešenja do koga se u Srbiji došlo konsenzusom? Zašto ne zakažu sednicu Narodne skupštine na kojoj bismo konačno saznali šta su dogovorili sa mentorima i Prištinom?", upitao je SNS.


Doživotna kazna - Dnevni list Danas\nPočetna » Doživotna kazna\nPiše: J. Diković 2. 10. 2020.\nSkupština Srbije počeće sutra raspravu o izmenama i dopunama Krivičnog zakonika koje obuhvataju uvođenje kazne doživotnog zatvora za najteža postojeća krivična dela ali i pripremanje ubistva, kao novo krivično delo.\nSastala se radna grupa za izmene i dopune Krivičnog zakonika\nRadna grupa za izmene i dopune Krivičnog zakonika u cilju revidiranja sankcija za najteža krivična dela sastala se danas u plenarnom sastavu, saopštilo je Ministarstvo pravde.\nPiše: L. Valtner 27. 9. 2018.\nRadna grupa Ministarstva pravde razmatra inicijativu Fondacije „Tijana Jurić“ o uvođenju doživotne kazne zatvora za najteža dela protiv dece, maloletnika, trudnica i nemoćnih, koju je potpisom podržalo više od 160.000 građana Srbije.\nTužilac traži doživotnu kaznu za Karadžića\nTužilac Ujedinjenih nacija Katrina Gustafson je danas pred apelacionim sudom u Hagu zatražila da kazna od 40 godina zatvora zbog genocida bivšem predsedniku Republike Srpske Radovanu Karadžiću bude povećana na doživotnu robiju.\nTraži se doživotna kazna za srpske državljane zbog ubistva na Zakintosu\nZa sedam srpskih državljana koji su među devet optuženih za ubistvo Amerikanca Bakari Hendersona na Zakintosu, u optužnici se traži kazna doživotnog zatvora, piše Politika.\nPredati potpisi za doživotan zatvor\nPredstavnici Fondacije „Tijana Jurić“ predali su Skupštini 158.460 potpisa u okviru inicijative za doživotni zatvor za ubistvo deteta, maloletnika ili trudnica.


Novi bugarski ministar policije vrši istragu prošlogodišnjeg nasilja na protestima - 18.05.2021, Sputnik Srbija\nNovi bugarski ministar policije vrši istragu prošlogodišnjeg nasilja na protestima\nMinistarstvo inostranih poslova je najjače ministarstvo u bugarskoj vladi, zato je potpuno logično što igra vodeću ulogu u promenama koje treba da nastupe u... 18.05.2021, Sputnik Srbija\nNova bugarska vlada stupila je na dužnost prošle nedelje. Za ovaj kratki period iz Ministarstva unutrašnjih poslova već je otpušteno nekoliko kadrova sa rukovodećih položaja, između ostalih i glavni sekretar Ivajlo Ivanov. Prema rečima novog ministra, otpuštanje Ivanova je povezano sa akcijama policije tokom antivladinih protesta iz 2020. godine, za vreme vlade Bojka Borisova. Tada se pojavila informacija da je policija upotrebila silu protiv demonstranata i novinara.Sada, sa smenom političke situacije u zemlji, birači su počeli da podsećaju na ove slučajeve.Podsetimo, u julu prošle godine u Bugarskoj su održani masovni protesti za zahtevom da Bojko Borisov i državni tužilac Ivan Gešev podnesu ostavku. Zahtevu demonstranata pridružio se i predsednik Rumen Radev i parlamentarna Bugarska socijalistička partija, ali do ostavke ipak nije došlo.Pročitajte još:\n13:39 18.05.2021 (Osveženo: 04:04 26.08.2021)\n© REUTERS / /Issei KatoBugarska\nMinistarstvo inostranih poslova je najjače ministarstvo u bugarskoj vladi, zato je potpuno logično što igra vodeću ulogu u promenama koje treba da nastupe u upravljanju zemljom, saopštio je novi šef MUP Bojko Raškov radiju BNR.\nNova bugarska vlada stupila je na dužnost prošle nedelje. Za ovaj kratki period iz Ministarstva unutrašnjih poslova već je otpušteno nekoliko kadrova sa rukovodećih položaja, između ostalih i glavni sekretar Ivajlo Ivanov. Prema rečima novog ministra, otpuštanje Ivanova je povezano sa akcijama policije tokom antivladinih protesta iz 2020. godine, za vreme vlade Bojka Borisova. Tada se pojavila informacija da je policija upotrebila silu protiv demonstranata i novinara.\n"Kada sam pratio događaje na trgu (Nezavisnosti), dok su tukli one mlade ljude, bio sam običan građanin. Bio sam ogorčen, kao i mnogi građani. Tada sam izašao sa saopštenjem da oni tuku omladinu koja beži iz zemlje. Kasnije se pokazalo da MUP ovaj slučaj ne uzima ozbiljno", izjavio je ministar.\nSada, sa smenom političke situacije u zemlji, birači su počeli da podsećaju na ove slučajeve.\nPodsetimo, u julu prošle godine u Bugarskoj su održani masovni protesti za zahtevom da Bojko Borisov i državni tužilac Ivan Gešev podnesu ostavku. Zahtevu demonstranata pridružio se i predsednik Rumen Radev i parlamentarna Bugarska socijalistička partija, ali do ostavke ipak nije došlo.\nBugarski ministar policije: Borisov „obezglavio“ službe bezbednosti u zemlji\n23:00Pet vrsta odmora koje će vas preporoditi\n22:53Nova katastrofa evropskog giganta – Barsa se obrukala se kao nijednom za 20 godina!\n22:53Zlatni lotosov cvet egipatske kraljice i pečat sa imenom boga: Veliko otkriće u grobnici na Kipru\n22:43Rusija će isporučiti Turskoj novu partiju S-400\n22:30Američki mediji: Postoje tri tačke u kojima može početi rat\n20:55Sevale pesnice u parlamentu Turske /video/


Premijer Krivokapić razgovarao sa ministrom vanjskih poslova Hrvatske - PV Informer Premijer Krivokapić razgovarao sa ministrom vanjskih poslova Hrvatske - PV Informer\n1 mesec pre 98 pregleda Izvor: PV Informer\nPredsjednik Vlade Crne Gore, prof. dr Zravko Krivokapić, dočekao je danas u Vili Gorica ministra vanjskih i evropskih poslova Republike Hrvatske, Nj.E. Gordana Grlića Radmana.\nfoto – Vlada CG\nPremijer Krivokapić izrazio je zahvalnost zbog solidarnosti koju je Republika Hrvatska pokazala prema Crnoj Gori, opredjelivši deset hiljada doza vakcina. Krivokapić je poručio da se nada da će obje države i region što prije izaći iz krize koja je izazvana pandemijom COVID-19, te da će nastupajuća ljetnja sezona biti dovoljno uspješna za obje države čije ekonomije su strateški naslonjene na turizam. Premijer je istakao da je i ranije navodio prošlogodišnji primjer hrvatske turističke privrede, kao model kako Crna Gora mora i može da privređuje u novonastalim okolnostima.\n„Želimo da unaprijedimo saradnju sa svim partnerima, posebno sa susjedima kao što je Hrvatska, sa kojom inače imamo izuzetnu saradnju u svim oblastima. Nadam se da ćemo u budućnosti, u duhu evropske agende, bilateralnim putem i formiranjem Komisije riješiti i pitanje Prevlake”, rekao je Krivokapić.\nPremijer je upoznao hrvatskog ministra Radmana i sa prioritetima u pristupnim pregovorima kao i sa komplikacijama koje su nastale prilikom izmjena tužilačkih zakona, a koje su bile inicirane od strane parlamentarne većine, sa ciljem da Crnu Goru dovedu do što bržeg zatvaranja poglavlja 23 i 24.\n„U tom pravcu očekujemo i pomoć Republike Hrvatske, kako bi Crna Gora postala sljedeća članica EU, a naše vrijednosti bile sastavni dio evropskih vrijednosti ”, naglasio je Krivokapić.\nMinistar vanjskih i evropskih poslova Hrvatske, Gordan Grlić Radman, rekao je da je Hrvatska spremna da sa Crnom Gorom podijeli sva svoja pregovaračko – pristupna ekspertska iskustva, naročito u dijelu koja se tiču poglavlja 23 i 24.\n„Hrvatska ne zaboravlja pomoć koju ste nam uputili nakon razornog zemljotresa koji je zadesio Petrinju i njenu okolinu. Prenosim vam i ličnu zahvalnost i pozdrave vašeg kolege, a našeg premijera Andreja Plenkovića. U duhu dobrosusjedstva i najboljih želja, Hrvatska će građanima Crne Gore vrlo brzo isporučiti 10 hiljada doza cjepiva”, naglasio je ministar Radman.


Predstavništvo - Blic Online\nKineska banka (Bank of China) će do kraja godine otvoriti filijalu u Grčkoj, izjavio je šef te banke za evropske operacije Zhou Lihong u sredu, u Atini, tokom sastanka sa ministrom spoljnih poslova Nikosom Dendiasom i zamenikom ministra spoljnih poslova za ekonomsku diplomatiju Kostasom Fragogianisom.\nFrancuska je odlučila da zatvori trgovinsko i investiciono predstavništvo Ambasade Francuske u Rusiji "Biznis Frans", nakon pregovora sa lokalnim vlastima zbog proterivanja direktora predstavništva, saopšteno je iz servisa za medije francuske Ambasade u Moskvi.\nArie Livne: Predstavništvo RS u Izraelu postoji, PDP vodi hajku\nŠef Predstavništva Republike Srpske u Izraelu Arie Livne demantovao je večeras tvrdnje PDP da ovo predstavništvo ne postoji i ocenio da ova stranka preko njega vodi hajku protiv predsednika Srpske Milorada Dodika.\nPDP zahteva istragu o (ne)postajanju Predstavništva RS u Izraelu\nKlub poslanika PDP u Narodnoj skupštini Republike Srpske zatražio je danas od Vlade Srpske odgovor da li su tačni "navodi iz Ministarstva spoljnih poslova Izraela da Predstavništvo Srpske u toj zemlji, za koje se redovno izdvaja novac iz budžeta, ne postoji već dve godine".\nKesić: Važni kontakti sa novom američkom administracijom\nŠef Predstavništva Republike Srpske u SAD Obrad Kesić izrazio je zadovoljstvo nastavkom kontakata i saradnje sa predstavnicima nove američke administracije.\nSrpska više nema predstavništvo u Izraelu?!\nRepublika Srpska je treća u svetu po izdvajanju novca za lobiranje, a procenjuje se da je do sada potrošila više od 20 miliona maraka.\nPredstavništvo Grada Beča i zvanično otvoreno u Beogradu\nU Beogradu je danas, u prisustvu zvanica iz političkog i javnog života kao i predstavnika medija, zvanično otvoreno predstavništvo Grada Beča "Eurocomm-PR".\nKineska elektroenergetska korporacija Sinomah Sieniisi-Sieniitisi (Sinomach-Cneec-cneetc) koja je danas u Ubu otvorila svoje predstavništvo za Evropu, zainteresovana je da ulaže u velike energetske projektae u Srbiji - Kolubaru B, ugljenokop Radljevo, Đerdap 3 i male hidroelektrane, rečeno je danas na otvaranju predstavništva.\nPKS zatvara predstavništva u Zagrebu i Podgorici\nPrivredna komora Srbije (PKS) će od Nove godine zatvoriti predstavništva u Zagrebu i Podgorici, izjavio je danas potpredsednik PKS Mihailo Vesović.\nRepublika Srpska danas otvara predstavništvo u Vašingtonu\nRepublika Srpska danas zvanično otvara još jedno, osmo, medjunarodno predstavništvo - i to u Vašingtonu, javila je Radio-televizija Republike Srpske.\nRIA Novosti ponovo otvorila predstavništvo u Beču\nRuska novinska agencija RIA Novosti otvorila je ponovo predstavništvo u Beču.\nU Beču je danas otvoreno Predstavništvo Republike Srpske, na čijem će čelu biti Mladen Filipović.\nPrivredna komora Beograda otvorila predstavništvo u Puli\nBEOGRAD - Privredna komora Beorada saopštila je danas da je otvorila predstavništvo u Puli sa ciljem proširenja poslovanja u Hrvatskoj.\nEštonova otvorila misiju EU u Bengaziju\nVisoka predstavnica EU za spoljnu politiku i bezbednost Ketrin Ešton danas je otvorila misiju EU u libijskom gradu Bengaziju, uporištu libijskih pobunjenika.\nPrivredna komora Srbije otvara predstavništvo u Crnoj Gori\nPredsednik Privredne komore Srbije Miloš Bugarin rekao je danas u Podgorici da je osnovni zadatak predstavništva Privredne komore Srbije u Crnoj Gori pozicioniranje srpske privrede i stvaranje što boljih uslova poslovanja preduzeća iz naše zemlje u Crnoj Gori.


Велики потенцијали за унапређење привредне сарадње са Канадом\nHomeEkonomijaVeliki potencijali za unapređenje privredne saradnje sa Kanadom\nPrema njenim rečima, jedan od ciljeva Ministarstva privrede jeste dalje ekonomsko jačanje Srbije, kao i održavanje ekonomske stabilnosti, sa akcentom na pružanju podrške privredi za vreme krize izazvane pandemijom.\nAtanasković je predočila da projekcije privrednog rasta Srbije ukazuju na brži ekonomski oporavak zemlje od očekivanog, pri čemu je BDP Srbije, u poređenju s prethodnom godinom, opao manje nego u nekim jačim evropskim privredama.\nTo je bolji rezultat od očekivanog na početku pandemije, a tome je u najvećoj meri doprinelo donošenje pravovremenog i obimnog paketa monetarnih i fiskalnih podsticaja, koje je pripremila Vlada Srbije, objasnila je ministarka.\nOna je naglasila da se Ministarstvo posebno zalaže za podršku malim i srednjim preduzećima i preduzetnicima, sa naglaskom na jačanju ženskog i omladinskog preduzetništva.\nNorman je pohvalio Srbiju kada je vakcinacija u pitanju, istakavši da je na tom polju ostvaren odličan rezultat.\nOn je potvrdio da postoji prostor za unapređenje ekonomskih odnosa dveju zemalja, napomenuvši da u Srbiji posluje veliki broj firmi čiji su vlasnici Kanađani i da bi bilo dobro privući još više investicija.


Makedonija: Krizno stanje, vlasti će blokirati ulazak migranata\n20. avgust/kolovoz, 2015.\nHiljade migranata blokirani na granici Grčke i Makedonije\nMakedonska vlada proglasila je krizno stanje na jugu zemlje zbog svakodnevnog priliva hiljada migranata, dok nevladine i humanitarne organizacije navode da će ponovo početi krijumčarenje ljudi\nKrizno stanje je proglašeno na južnoj i na severnoj granici Makedonije, a policija i Armija će zajedno patrolirati duž ovih granica i pokušaće da blokiraju ulaz migranata u zemlju, saopštio je portparol Ministarstva unutrašnjih poslova Ivo Kotevski.\nCilj ove odluke je da se pojača kontrola na samoj granici i u pograničnom pojasu, dodaje on.\n“Da spreče bilo kakvi ozbiljniji problemi i pretnje po lokalno stanovništvo, odnosno ljude koji žive u đevđelijskom regionu, ali i da se obezbedi adekvatniji tretman onih lica - ilegalnih migranata, koji su ušli u Makedoniju i izrazili nameru da traže azil”, naveo je Kotevski.\nRazlog za ovakvu odluku Vlade je povećani pritisak migranata na južnoj granici, kaže Kotevski.\nSamo za 24 časa MUP je izdao 1.327 potvrda, a u poslednja dva meseca ukupno preko 41.000 stranih državljana je izrazilo nameru za traženje azila.\nNovu odluku Vlade će sprovoditi Glavni štab, koji će biti sačinjen od pripadnika Armije i policije.\nTroškovi će se tek utvrđivati, jer, kako ističe Kotevski, i do sada se MUP kao jedna od institucija sa najvažnijim ingerencijama u kontroli granica, suočavala sa ogromnim mesečnim troškovima zbog povećanog angažmana policajaca, vozila i opreme.\nPrema procenama, kaže Kotevski, troškovi u proteklim mesecima iznose oko 800.000 evra mesečno, samo za angažman policije u obezbeđivanju južne granice.\nNevladine i humanitarne organizacije koje su izdejstvovale donošenje izmena Zakona o azilu kažu da se ovom odlukom pravi korak unazad.\nMersiha Smailović iz nevladine Legis naglašava da ova odluka ide u prilog krijumčarima i njihovom nelegalnom biznisu.\n“Sada se vraćamo na period pre 19. juna. Sada će cvetati krijumčarenje, ta vrsta kriminala. Sada će ponovo sabirni centar u skopskoj Gazi Babi biti pun, jer će izbeglice naći način kako da uđu u Makedoniju i kako da izađu iz zemlje. Tako da će ovom odlukom ponovo biti ugrožena naša bezbednost, sa velikim brojem krijumčara na terenu, mafijom koja će ih napadati na nekontrolisanim mestima. U ovom periodu do danas migranti su bili stacionirani na određenim mestima”, navodi Mersiha Smailović.\nU međuvremenu, na makedonsko-grckoj granici se nalaze hiljade izbeglica koje pokušavaju ući u Makedoniju.\nAktivisti na terenu kažu da su u Đevđeliji već nekoliko dana raspoređeni specijalci koji su se do danas brinuli samo o javnom redu i miru.\nMeđunarodna pruga Solun-Skoplje je blokirana hiljadama migranata, a na grčkoj teritoriji su bili blokirani dva teretna i jedan putnički voz.\nHelikopteri i oklopna vozila na makedonskoj granici zbog imigranata\nČekajući voz za Evropu\nStotine migranata u Đevđeliji na putu prema Srbiji


Upomoć oborili su mi sajt! Sta raditi pre i kada Vam obore sajt - stranicu\nNažalost veoma često dobijamo pozive i e-mailove u kojima nas ljudi mole za pomoć vezano za spašavanje oborenog (hakovanog) sajta.\nPoslednji primer je devojka koja nas je nazvala - bukvalno je plakala i nije mogla da priča. Razumeo sam samo: "oborili su mi sajt dobiću otkaz šta da radim". Posle mog smirivanja spustila je slusalicu, malo se smirila i ponovo nazvala. Koliko sam uspeo da razumem oborili su im sajt koji im je bio glavni izvor prihoda a ona je bila odgovorna za izradu azuriranje.... Sajt je odradjen u joomli a nisu redovno pdate-ovali cms.\nUkoliko imate sajt nevažno da li je izradjen u gotovim CMS-ovima (joomla, wordpress, drupal...) ili je izradjen od strane programera za Vaše potrebe MORATE redovno raditi backup baze i fjalova. To je jedni način da budete sigurni da ćete sajt vratiti posle napada hakera.\nIstina je da su gotova CMS rešenja mnogo više na meti hakera ali se dešava (mnogo ređe) da hakeri udju "kroz server" i inficiraju sve sajtove koji se na njemu nalaze.\nI nama se desilo jednom, pre nekih 5-6 godina, da su nam sajtovi bili napadnuti kroz server koji se nalazio u Americi. Šest sajtova naših klijenata je očišćeno i vraćeno na internet u roku od 3h. Naravno momentalno smo prekinuli saradnju sa tom hosting kućom i "preselili" sve sajtove na druge servere.


Isplata pomoći za prevoznike sledeće nedelje | Kamatica\nPočetna > vest > Isplata pomoći za prevoznike sledeće nedelje\nTekst objavljen: 24.07.2021 16:00\nMinistar finansija Siniša Mali najavio je danas da će sledeće srede, 28. jula, biti isplaćena i četvrta rata auto- prevoznicima, koji primaju 600 evra po autobusu. Kako je najavio, 6. avgusta biće isplaćena pomoć za lica koja samostalno obavljaju drugu delatnost u kulturi, njih 777, koje nisu obuhvaćena prošle godine\n"Potom, 16. avgusta sledi uplata još jednog punog minimalca za zaposlene u ugostiteljstvu i turizmu, kao vid sektorske pomoći. U septembru će biti uplaćeno po 50 evra za naše najstarije sugrađane, a u novembru preostalih 30 evra za sve građane Srbije", rekao je Mali, navodi se u saopštenju Ministarstva finansija.\nGovoreći o povećanju minimalne cene rada, sa sadašnjih 32.000 na 35.000 dinara rekao je da će narednih dana biti organizovan dijalog sa unijama zaposlenih, poslodavcima i Vladom Srbije.\nSrbiji fali čak 12 hiljada vozača\n"Кada je minimalna cena rada u pitanju, po prvi put idemo na 300 evra. Sada je 32.000 dinara, a želimo da idemo sa povećanjem ne manjim od 9 procenata, na 35.000 dinara", naveo je on.\nMali je ocenio da minimalna cena rada podstiče rast prosečne zarade u zemlji, koja je u aprilu bila oko 560 evra.\nVlada Srbije siniša mali državna pomoć autoprevoznici


Prva Sintestezija u Herceg Novom : Nadlanu.com\nPrva Sintestezija u Herceg Novom\nObjavljeno 4. avg 2011. / 15:37:22\nOvog petka u Herceg Novom po prvi put će se predstaviti nova umetnička platforma čiji je cilj savremeno kreativno čitanje bogatog kulturno-istorijskog i antropološkog nasleđa Boke Kotorske, čiji je pokretač dizajn-studio D-Bend.\nFestival Sinestezija - koji će trajati od 5. do 12. avgusta - svakodnevno će kroz niz umetničkih intervencija, izložbi i nastupa predstavljati mlade autore iz Crne Gore, Hrvatske, Slovenije, Srbije, Bugarske, Makedonije i Bosne i Hercegovine. Prvi festival trebalo bi da bude samo početni korak u izgradnji platforme koja bi tokom cele godine realizovala istraživačke, edukativne i umetničke programe na području Boke Kotorske.\nTežište ovogodišnjeg programa je na grupi autora koji rade u domenima ilustracije, street arta, dizajna i crteža. Kroz niz kolaboracija, oni će postaviti zajedničku grupnu izložbu na centralnom gradskom trgu (u bivšem tržnom centru "Rudnik"), oslikati deset antropomorfnih skulptura inspirisanih novljasnkim "oriđinalima" koje će biti postavljene širom Starog grada, realizovati mural impozantnih dimenzija u blizini gradske pijace, kao i oslikati jedno od čuvenih stepeništa Herceg Novog (stepenište Danice Tomašević).\nOvu grupu autora činiće PekmezMed, Tifani Rubi, NinjaTiger, Esh, Peđa Milanković, Mrge, Fuck New Rave, Fat Kid Beny, Weedzor, Shunzan, D-Bend, Filip Roca, Nikola Ćurčin i Nenad Dodić. Partner ovog dela programa je ERSTE Fondacija, dok će se tematika specifičnosti karaktera, proizašla iz tretiranja teme oriđinala, provlačiti kroz veći deo vizuelnog programa. U tom konktestu, Izabela Matoš će u saradnji sa D-Bend izraditi velikog najlonskog karaktera koji će tokom festivala prolaznike pozdravljati sa balkona na glavnom gradskom tgu.\nPored brojnih intervencija širom Starog grada, publiku i posetioce Herceg Novog očekuje i bogat muzički program u kome učestvuju bendovi i DJevi iz celog regiona. Beogradski Threesome promovisaće svoj novi album zgodnog naslova "Adriatic", dok lokalni hip hop heroji Who See live nastupom takođe predstavljaju svoje novo izdanje. Pored njih tu će biti i A Skitzo/DJ Ahmaad iz Sarajeva, Rimming Show party (Felony Flats, Jung B, Jackie Dagger), novljani 2 Beat Or Not 2 Beat, Prime i Coffee&Cigarettes, zatim Lukatoyboy u specijalnoj akciji "2 sata, 10 koncerata", Rap Cat$, DJ Moodswinger i Zvukomir Mirozvuk, koji će održati i dvodnevnu radioncu pravljenja i sviranja udaraljki u parku Boka.\n51. Praznik mimoze u Herceg Novom od 14. februara do 15.…\nDečiji program KidsPatch biće zatvoren za javnost i održaće se u Bijeloj, kroz rad sa štićenicima doma za nezbrinutu decu "Mladost", uz podršku kompanije Hellenic. Publici će se u raznim ambijentima Starog grada predstaviti i cirkuska atrakcija Muka & Bruka, zatim Luka Knežević-Strika sa još jednom foto-akcijom iz serijala "Trampa", fanzinaški susret Super Size She iz Beograda i Blood Becomes Water iz Sofije, kao i izložba foto-kolektiva Belgrade Raw. Centralni događaj zakazan je za četvrtak 11. avgust, kada će se održati prvo nacionalno Paint Club takmičenje u crtanju na tvrđavi Forte Mare, uz prateću žurku na dve bine. Pobednički tim će osvojiti učešće na evropskom finalu u Berlinu krajem ove godine.\nPrava poslastica na samom kraju festivala 12. avgusta je i revijalna trka "uzaskale", čiji će promoter biti novljanski pisac i knjižar Nikola Malović, koji je nedavno samostalno objavio knjigu "Herceg Novi -Grad sa 100.001 stepenikom". Prva trka će biti održana u kateogriji "160 steptenika". Festival Sinestezija značajno će obogatiti ovogodišnju kulturnu ponudu Herceg Novog, a lokalnom stanovništvu će pružiti novi pogled na svoje svakodnevno, autentično mediteransko okruženje.\nProducent manifestacije je Udruženje "Sinestezija", ko-producent Dis-patch Produkcija iz Beograda, dok podršku pružaju sve relevantne gradske instutcije Herceg Novog (Opština, Turistička organizacija, Agencija za razvoj, Herceg Fest…).\nKompletan program i mapa lokacija mogu se naći na zvaničnom sajtu festivala www.sinestezija.me. Svakodnevni foto-izveštaji tokom festivala mogu se pratiti na Flickr stranici Sinestezije - http://www.flickr.com/photos/sinestezijafestival


Odbrana generala Ojdanića traži otvaranje arhiva NATO\nOdbrana generala Ojdanića traži otvaranje arhiva NATO 21.Nov.2002, 12:00, Izvor: B92\nHag -- Odbrana generala Dragoljuba Ojdanića uputila je zahtev Haškom tribunalu da zemljama-članicama NATO i nekim jugoslovenskim susedima naredi da dostave informacije o Ojdaniću do kojih su došle prisluškivanjem, javlja specijalni izveštač B92 iz Haga Ljubica Gojgić. Podnesak advokatskog tima podseća na ključno učešće "obaveštajnih službi najvećih svetskih sila" u ratu na >> Pročitaj celu vest na sajtu B92 << Kosovu. Ojdanićeva odbrana ističe da su na početku suđenja Slobodanu Miloševiću vodeći mediji u SAD objavljivali da će njegova krivica i odgovornost njegovih saradnika biti, između ostalog, dokazivani i materijalima koji su nastali kao rezultat prisluškivanja i snimanja telefonskih razgovora. "Njujork tajms" je pisao da "nema sumnje da je u slučaju Kosova i Bosne reč o najtemeljnije snimanim ratnim zločinima" i da je u tu svrhu "korišćen arsenal modernog špijuniranja", a da su razni sateliti premrežili nebo iznad "tog malog područja i došli do potrebnog materijala". Istovremeno, "Vašington post" od "zapadnih izvora upoznatih s prisluškivanjem" saznaje da će odgovornost srpskog vrha za, recimo, navodni masakr u selu Račak, biti dokazivana i pomoću prisluškivanih telefonskih razgovora koje su sakupile zapadne vlade. Međutim, iako je tako zaista najavljivano, u sudnici nikada nije pušten razgovor Sretena Lukića i Nikole Šainovića u kom se oni dogovaraju kako da tela poginulih u Račku prikažu kao tela boraca OVK.U podnesku advokatskog tima Ojdanića citira se i sin bivšeg predsednika Hrvatske Miroslav Tuđman koji je svojevremeno izjavio da je CIA potrošila "najmanje 10 miliona dolara da u Hrvatskoj instalira opremu za prisluškivanje razgovora vođenih na liniji Srbija-Bosna". Smatra se da je upravo Hrvatska bila glavno mesto odakle su prisluškivani razgovori Slobodana Miloševića. U knjizi Džejmsa Bamforda "Suština tajne", koju takođe citiraju Ojdanićevi advokati, piše da je koordinator obaveštajnog rada u Srbiji bila američka Nacionalna agencija za bezbednost, koja je sakupljene podatke prosleđivala drugim agencijama i štabu NATO. To na neki način u svojoj knjizi "Vođenje modernog rata" potvrđuje i general Vesli Klark, glavnokomandujući NATO u vreme bombardovanja Jugoslavije. On kaže da je rad obaveštajaca bio neophodan u predviđanju poteza VJ.Odbrana Ojdanića traži da joj bude dostavljen materijal snimljen prisluškivanjem u kom je jedan od sagovornika Ojdanić ili se o njemu u razgovorima govori. Advokatski tim obavestio je sud da nisu uspeli pokušaji odbrane da do pomenutih materijala dođe u neposrednim kontaktima s nadležnima u zemljama NATO, u Albaniji, Češkoj, Rumuniji, BiH, Makedoniji, Bugarskoj i Hrvatskoj. Odbrana očekuje da sud naredi dostavu materijala nastalog prisluškivanjem, verujući da će i on pokazati da Ojdanić nije naredio izvršenje zločina na Kosovu.Francuska, Nemačka, Grčka i Češka su obavestile advokate Ojdanića da ih domaće zakonodavstvo obavezuje na saradnju s Tribunalom ili Tužilaštvom, ali ne i direktno s timovima odbrane.\n21.Nov.200221.Nov.2002: Politika21.Nov.2002: B92Dan pre: 20.Nov.2002Dan pre: PolitikaDan pre: B92Dan posle: 22.Nov.2002Dan posle: PolitikaDan posle: B92


SDA Kalesija: Premijer Tulumović i ministar Ramić iskazali svoju podršku kandidaturi Zijada Kulanića za načelnika općine Kalesija – Radio Feral\n31/10/2020 31/10/2020 Mirsad Zulic\t0 Comments\nNa press konferenciji koju je Općinska organizacija SDA Kalesija održala u petak 30.oktobra 2020. godine predstavljeno je činjenično stanje kada su u pitanju ulaganja sa viših nivoa vlasti u kalesijsku općinu u proteklom periodu. Na press konferenciji su govorili federalni ministar za raseljene osobe i izbjeglice Edin Ramić, premijer Vlade TK Denijal Tulumović i kandidat SDA za načelnika općine Kalesija Zijad Kulanić. Tako su građani općine Kalesija mogli iz prve ruke saznati činjenice o ulaganjima u ovu Općinu od strane federalnog ministarstva raseljenih osoba i izbjeglica i Vlade TK.\nPremijer Tulumović i ministar Ramić su na press konferenciji iskazali i svoju nepodjeljenu podršku kandidaturi Zijada Kulanića za načelnika općine Kalesija.\nMinistar Edin Ramić je u svom izlaganju jasno istakao da je dosadašnja podrška općini Kalesija bila u funkciji pomoći građanima općine Kalesija, kao lokalne zajednice koja je puno stradala u toku agresije, i da se ni u kom slučaju nije odnosila na ličnu podršku aktuelnom načelniku za predstojeće izbore. Naglasio je jasnu stranačku podršku Zijadu Kulaniću kao kandidatu za načelnika općine Kalesija, i zatim naveo da su ulaganja Vlade FBiH u općinu Kalesiju u periodu 2015-2020. g. iznosila 30 miliona i 226 hiljada KM. Također, je naveo da su rezervisana sredstva od 5 miliona i 75 hiljada KM za završetak zgrada u Kalesiji (99 stambenih jedinica), ali da radovi još nisu počeli zato što općina Kalesija nije ispunila svoj dio obaveza (izrada projektne dokumentacije). S druge strane, Vlada FBiH je kroz podršku nižim nivoima vlasti izdvojila oko 700 hiljada KM, od toga u ovoj godini 325 hiljada KM. Kada se radi o zajedničkim projektima povezivanja dijelova općine Kalesije (putevi prema Tupkoviću i povezivanje Hrasna sa Kalesijom preko Dubnice), u ovoj godini treba izdvojiti oko 630 hiljada KM u čemu općina Kalesija učestvuje sa 75 hiljada KM, a ostalo su sredstva federalnog ministarstva. Dakle, u ovim projektima općina Kalesija učestvuje sa 11 posto, a u javnosti je predstavljeno da općinski načelnik finansira te projekte.\nPremijer Vlade TK Denijal Tulumović naveo je da ulaganja sa kantonalnog nivoa prema općini Kalesija nisu bila većeg obima samo zbog toga što općina Kalesija nije aplicirala svoje projekte prema kantonalnim ministarstvima (odobreno 393 hiljade KM u ovoj godini, s tim da je dio sredstava prenijet iz 2019. godine). Iznio je zabrinjavajući podatak da je općina Kalesija u prethodnoj godini povukla od kantonalne vlade najmanje sredstava od svih općina na TK, što je direktan rezultat izostanka apliciranja na projekte vlade. Iznio je svoje izvinjenje građanima Kalesije zbog te činjenice, pominjući u tom kontekstu i načelnika općine Kalesija, i naveo da do toga nije došlo zbog nerada vlade već zbog struktura na lokalnom nivou.\nZijad Kulanić, kandidat SDA za načelnika općine Kalesija, zahvalio se Vladi FBiH i Vladi TK na dosadašnjim ulaganjima i obećao da će, ako mu građani općine Kalesija pruže podršku dati sve od sebe kako bi privukao veća ulaganja na područje općine. Naveo je da ima čvrsta obećanja premijera Tulumovića i ministra Ramića da će se se saradnja nastaviti, tako da će nakon njegove pobjede u Kalesiji biti puno više realizovanih projekata, za dobrobit svih građana općine Kalesija.\nPress konferenciji su ispred OO SDA Kalesija prisustvovali još i: Hasiba Kurtić, predsjednica SDA Kalesija i zastupnica u skupštini TK, Fadil Alić, nosilac liste SDA za općinsko vijeće i Adnan Kamerić, potpredsjednik OO SDA Kalesija.\n← Dodjela priznanja “Ponos općine Kalesija” u utorak, 3.novembra\nGolom Ibrića, Bosna savladala Mladost iz Malešića (FOTO) →\nPOTPISAN UGOVOR O IZGRADNJI IZLETIŠTA “GRABIK”


sloboda izražavanja : Južne vesti\nU napade na NIN upisali se i niški odbornici, naslovnica kao prva tačka sednice Skupštine\n14:14, 29. 11. 2019.\nKo o čemu, naprednjaci o atentatu na Vučića koji se nije desio - i odbornici niškog parlamenta na današnjoj sednici utrkivali su se ko će jačim epitetom napasti novinare NIN-a zbog naslovne strane. Istakli su se Boban Džunić iz SNS-a ocenom da se “nišani u srce Srbije” i Marina Dejanović, nekada DS, sada deo vlasti, koja je za ceo slučaj pored novinara optužila i opoziciju.\nGradski forum o lokalnim medijima: Represija vlasti tek sledi, računamo na građane\n18:07, 4. 10. 2018.\n“Nakačeni” poreski dug "Južnih vesti" je način da vlast kazni medije koji neće da joj služe i rade propagandu, naveli su učesnici Gradskog foruma o problemima lokalnih medija. Zloupotrebom institucija, kako dodaju, država šalje poruku da svi koji “ne gledaju svoja posla” mogu da se nađu na udaru, a učesnici su posebno zabrinuti za manje lokalne medije. Ipak, računaju da će ih oni za koje rade, građani, podržati.\nNaprednjak Avramović bi da se “malo pritegnu” mediji, NUNS i UNS to osuđuju\n10:20, 26. 1. 2018.\nIako se i sam predsednik Srbije i Srpske napredne stranke Aleksandar Vučić odrekao “svog” Zakona o informisanju iz 1998, direktor Regionalne razvojne agencije “Jug” i funkcioner SNS Bojan Avramović rekao je, komentarišući taj zakon, da i “sad treba malo pritegnuti stvari”. Novinarska udruženja osuđuju ovakvu izjavu uz reči - “ne daj, Bože, ni Z od tog zakona”.\nU EU sa starom opremom i uz neplaćeni rad\n12:38, 23. 11. 2017.\nDigitalizacija se više i ne spominje. Najčešća vijest koja dolazi iz Javnog servisa je vijest o novom štrajku sindikata. Jedina drugačija informacija nije bila ništa bolja. BHRT je upao u aferu neemitiranja intervjua sa Sebijom Izetbegović, suprugom Bakira Izetbegovića.\n12:39, 13. 11. 2017.\nTolerisanje diktature, samovolje, korupcije, pravnog nasilja, gušenje građanskih sloboda.. zarad navodnog "očuvanja stabilnosti u regionu", u sebi može da sadrži "EU", ali samo kao početna slova eutanazije svih onih ideja zbog kojih verujemo u Evropsku uniju.\n10:42, 2. 11. 2017.\nUjedinjene nacije pre 4 godine donele su odluku da 2. novembar bude Međunarodni dan borbe protiv nekažnjivosti zločina nad novinarima, kada se sve svetske vlade pozivaju na odgovornost za nekažnjavanje napada na novinare.\nPredstavnici EU zabrinuti zbog medijskih (ne)sloboda u Srbiji\n15:17, 13. 10. 2017.\nEvropski parlamentarci, predstavnici Evropske komisije i drugih institucija u Briselu, pored zabrinutosti najavljuju i da će reagovati zbog sve većih pritisaka na medije, ugrožavanja slobode govora i nepoštovanja demokratskih procedura, ali i netransparentnog sufinansiranja medijskih sadržaja u Srbiji.\nTačno u podne “pomračenje” - akcija za slobodu medija\n11:00, 28. 9. 2017.\nSvi medijski portali koji žele da skrenu pažnju na medijski mrak, danas će u 12 zacrniti svoje ekrane, a novine koje učestvuju u akciji izašle su jutros sa crnom naslovnicom. Više od 150 medija i NVO priključili su ovom simboličnom protestu, a mogu učestvovati i građani preko društvenih mreža.\nMediji zajedničkom akcijom za veću slobodu informisanja\n12:23, 25. 9. 2017.\nGrupa 27 medija, medijskih i nevladinih organizacija pokreće borbu za slobodu medija u Srbiji akcijom protiv medijskog mraka u četvrtak 28. septembra. Tačno u podne, portali će zamračiti svoje ekrane, a tog jutra štampana izdanja novina koji učestvuju u akciji izaći će sa crnim florom.\nBIRN: Vučić i Vlada Srbije suzbijaju kritiku\n10:19, 5. 11. 2015.\nPoslednje tri godine, od kada je Srpska napredna stranka došla na vlast, dešava se jedna ista stvar - suzbijanje bilo kakvog kritičkog glasa u javnosti, kaže Slobodan Georgiev, koordinator Balkanske istraživačke mreže (BIRN).\n"Niš da medijske propise usaglasi sa zakonom"\n14:40, 11. 2. 2015.\nNajveća novinarska i medijska udruženja pozvala su gradske vlasti Niša da hitno izmene postojeće odluke po kojima su novac distribuirale medijima i usaglase ih sa zakonom.\n13:42, 7. 10. 2014.\nSloboda govora u Srbiji je ozbiljno ugrožena. Novinari to osećaju i sa tim se svakodnevno suočavaju. U srpskim medijima zamiru pluralizam mišljenja i ideja, kritika vlasti i borba za javni interes.\nU Nišu obeležen Svetski dan slobode medija\n18:08, 3. 5. 2012.\nPovodom dana slobode medija na platou ispred Kalče u centru Niša u 11:55h postavljen je transparent "Pronađite ubice novinara" i uručena nagrada "Zora" novinarki Jeleni Spasić.\nDobre vesti s juga\n12:16, 5. 8. 2010.\nDobre, lepe vesti su stigle s juga, iz Niša i s razlogom našle mesta i u svim „prestoničkim“ medijima. A za to je zaslužan Viši sud u Nišu koji je doneo presudu kojom je odbio tužbu bivšeg načelnika Vojne direkcije za imovinsko pravne poslove i njegove supruge protiv novinarke Dragane Kocić i Niških narodnih novina.


Ima žensku košarku u malom prstu: Ana Joković\n- Ovo je neverovatan uspeh, tek će shvatiti šta su uradile devojke sa selektorom Milošem Pavlovićem i stručnim štabom. Ostaje možda žal za zlatom, ali su one za mene zlatne - kaže za Blicsport Ana Joković.\nOna je istakla da je ova ekipa dve-tri godine u sistemu.\n- Okosnicu čine igračice iz naša dva najveća kluba, Crvene zvezde i Radivoja Koraća, imamo dve devojke iz akademije iz Novog Sada koju drže bivše naše reprezentativke. Nevena Dimitrijević poslednje dve godine nije bila u pogonu zbog povrede, ali se videlo sada kako se fascinantno bori i igra za reprezentaciju. Osveženje za ovu selekciju je Ivana Raca, ćerka našeg poznatog trenera Dragana Race. Selektor Pavlović i ja smo dve godine radili na tome da igra za Srbiju - u dahu će Jokovićeva.\nOna je navela i šta ju je oduševilo kod juniorki.\n- Najviše mi se dopalo to što su ove devojčice, zajedno sa trenerom i stručnim štabom, pokazale kako treba da se igra za Srbiju. Prepoznale su model kako je naša seniorska reprezentacija osvajala medalje. Neću da pričam o problemima ženske košarke u Srbiji... Mi 15 godina nemamo ekipu koja igra Evroligu, Marina Maljković je kratko sa Partizanom igrala Evrokup. Pokazali smo da sa neverovatnom energijom, srcem, hemijom i stručnosti može da se dođe do rezultata protiv svih jačih protivnika.\nAna Joković je objasnila i ko je sve ostao iza naših sjajnih devojaka na Evrobasketu za igračice do 18 godina.\n- Mađarska ima pet ekipa u Evrokupu i jednu u Evroligi. Ta deca koja igraju za njihove mlađe reprezentativne selekcije treniraju protiv jakih igračica za razliku od nas. Pre pet godina smo imale pet puta manju bazu igračica. Dobijanjem domaćinstva za Evropsko prvenstvo za košarkašice 2019. nadam se da će baza da se udvostruči.\nAna Joković, selektor Miloš Pavlović i srebrne juniorke\nPotpredsednica za žensku košarku vratila se na početak leta koje nije nagoveštavalo ovakav uspeh.\n- Bilo mi je neverovatno da celo leto bude baksuzno za žensku košarku... Toliko je bilo neprospavanih noći, počevši od seniorske reprezentacije, povreda dve ključne igračice, Sonje Petrović i Ane Dabović, pa neigranje Danijel Pejdž. Prva "četvorka" i "petica" nisu nastupale zbog povreda za U20 selekciju. Pet dana pre EP se povredila Tijana Jelić, jako bitan igrač za juniorsku selekciju. Veče pre odlaska na Evrobasket je šest kadetskih reprezentativki dobilo virusnu infekciju i otputovale su bez Marte Jovanović, ćerke Vlade Jovanovića, selektora zlatnih juniora, koja se naknadno pridružila. Zato mi je srce puno što se na ovakav način završila sezona i što smo treću godinu zaredom osvojili medalju, jer je kontinuitet najvažniji. Dobijamo polako i mlade trenere, da bi sazrevali moraju da imaju jake utakmice.\nOna je najavila i poteze u narednom periodu.\n- Vidim da će ženska regionalna liga biti jača i dozvoliću svim mlađim klupskim selekcijama da igraju bilo koja evropska takmičenja. To sam bila "zatvorila" isključivo zbog povreda. Koliko vidim, one se i dalje povređuju, a našoj deci da bi dalje napredovala, potrebne su jake utakmice - kaže Jokovićeva i dodaje da bi A reprezentacija uskoro mogla da dobije pojačanja.\n- Što se tiče A reprezentacije, ne brinem do 2020. godine, samo da ih zdravlje posluži. Sve košarkašice nam igraju u inostranstvu. U mlađim kategorijama imamo Jovanu Nogić, koju smo 2013. iz Portugalije prebacili da igra za Srbiju, pošto smo prepoznali kvalitet. Imamo i Snežanu Bogićević iz Crvene zvezde, i treba da imamo jednu do dve igračice iz svake generacije kao kandidate za A tim i to je uspeh. Svi smo presrećni kada osvojimo medalju, ali je glavni cilj mlađih kategorija ulazak u A selekciju. Tvrdim da devojke iz ove generacije 1999, ako nastave ovako da se razvijaju u klubovima uz pomoć KSS, tri do pet igračica će sigurno u narednom četvorogodišnjem ciklusu biti u seniorskoj reprezentaciji - naglasila je Ana Joković.


Ostali sportovi - Karate: Bitević i Jovanović najbolji na "Zlatnom pojasu Čačka"\nKarate: Bitević i Jovanović najbolji na „Zlatnom pojasu Čačka“\nNapisano u kategoriji Ostali sportovi, 4 aprila, 2016\nTakmičari Karate kluba „Dinamo“ su u subutu nastupili na 46-om po redu tradicionalnom turniru „Zlatni pojas Čačka“. Ovo je bio do sada jedan od najmasovnijih turnira, sa učešćem preko 1.000 takmičara iz 18 zemalja.\nOvakva konkurencija je verovatno bila izazov za takmičare Karate kluba „Dinamo“, koji su može se reći pokorili Čačak sa osvojene tri medalje (dve zlatne i jednom srebrnom). Troje seniora „Dinama“ je od pet seniorskih kategorija bilo dominantno u tri kategorije, sa osvojene dve titule i jednim drugim mestom. Da su udarne pesnice reprezentaije Srbije ponovo su dokazali Slobodan Bitević i Nikola Jovanović. Oni su osvojili zlatne medalje u kategoriji plus 84kg i minus 75kg, a do titula su došli sa po pet ostvarenih sigurnih pobeda. Od njih se posle osvajanja titula šampiona Srbije na nedavno održanom šampionatu i očekovalo da nastave sa dobrim nastupima, a oni su oni i više od toga pokazali i trijumfovali.\nVeliko iznenađenje napravio je mladi Stefan Lugić osvajanjem srebrne medalje u kategoriji minus 84kg. Stefan je u prvom kolu savladao najboljeg takmičara Hrvatske, u dugom kolu je pobedio domaćeg takmičara, a u trećem je zbrisao Matijevića najboljeg takmičara Slovenije nekadašnjeg vicešampiona Evrope. Stefan se pobrinuo i za novo iznenađenje i pobedom nad odličnim reprezntativcem Hrvatske, Mrvičićem, plasirao se u finale gde se sastao sa reprezentativcem Srbije Dejanom Cvrkotom. Stefan se lavovski borio rezltat se menjao da bi do pred sam kraj meča pri rezultatu 2:2 suduje neopravdano i olako dodelom poena Cvrkoti odlučile pitanje pobednika.\nOvo je fantastičan uspeh mladog Stefana, nekadašnjeg kadetskog i juniorskog reprezentativca, koji nažalost zbog rada po smenam ne može da uskladi dolazak na sve treninge, ali je on ipak uspeo da se oragnizuje, da vredno trenira i da svoju formu podigne na visok nivo i da ostavri tako velike pobede. Karate klub „Dinamo“ je zahvalan HIP Azotari Pančevo, koja je omogućila Stefanu zamenu smena na poslu tako da je mogao da nastupi u Čačku. Kakav je takmičar i borac Stefan je takav i radnik na svome radnom mestu, pa mu je i omogućeno da i dalje gradi svoju sportsku karijeru. U subotu su nastupili i kadeti i juniori koji su se odlično borili, ali su ovoga puta ostali bez medalje, a nastupili su: Minja i Sanja Varsković, Nikola Ivanović, Miloš Stefanović, Uroš Petrovački i Marko Puljarević. Najbliži medalji bio je Uroš Petrovački koji je poražen u borbi za treće mesto.\nNikola Jovanović i Slobodan Bitević, nastupili su i u revijalnom delu i kao članovi ekipe Srbije ostvarili po dve pobede u mečevima sa Hrvatskom i Nemačkom. Treneri Karate kluba „Dinamo“ zadovoljni su nastupom svojih takmičara, a pogotovo seniorima.


Zatražena zabrana političkog delovanja Dodiku i Cvijanovićevoj | Novine Toronto\nZatražena zabrana političkog delovanja Dodiku i Cvijanovićevoj\nNa protestu ispred zgrade Kancelarije Visokog predstavnika u Sarajevu (OHR) okupila se manja grupa, koja je pozvala Visokog predstavnika Kristijana Šmita (Ćristian Sćmidt) da počne da koristi svoja ovlašćenja i spreči, kako su naveli, dalje urušavanje ustavno-pravnog poretka Bosne i Hercegovine.\nNosili su transparente na kojima je ispisano "Her Šmit ili radite ili odlazite", "Ukinite primanja svima koji ne dolaze na posao u državne institucije", "Ustav BH i Nemačke se jednako moraju poštovati".\nOkupljeni su naveli da iza ovog protesta ne stoji nijedna politička stranka, već da se radi o građanskom aktivizmu. Zahtevali su i zabranu političkog delovanja srpskog člana Predsedništva BiH Milorada Dodika, predsednice RS Željke Cvijanović, predsednika Narodne skupštine RS Nedeljka Čubrilovića i svih onih koji, kako su naveli, vrše atake na ustavno-pravni poredak BiH.\nJedan od organizatora protesta Suad Đozić potvrdio je da će predstavnici ove grupe građana imati sastanak s predstavnicima OHR-a, koji su ih obećali primiti.\nSejda Ćatić, jedna od organizatorki protesta, navela je da je vreme da građani izađu na ulice i kažu "dosta" svim manipulacijama.


Žene se boje prijaviti diskriminaciju na poslu | Diskriminacija.ba\nŽene se boje prijaviti diskriminaciju na poslu\nHelsinški parlament građana Banja Luka predstavio je rezulate istraživanja o rodnoj diskriminaciji u oblasti rada u BiH.\nRadnici i radnice u BiH ne znaju prepoznati rodno zasnovanu diskriminaciju, ne znaju kako i kome je prijaviti, a nadležne institucije ih ne uspijevaju evidentirati zbog neprilagođenog pravnog okvira u toj oblasti, pokazalo je istraživanje Helsinškog parlamenta građana Banja Luka.\nŽene u BiH su podložnije rodno zasnovanoj diskriminaciji na poslu na osnovu dobi, etničke, religijske i političke pripadnosti, a slučajeve diskriminacije rijetko prijavljuju, rekla je Lejla Gačanica, autorica istraživanja tokom predstavljanja izvještaja u Sarajevu 17. maja.\n"Kada govorimo o ravnopravnosti na tržištu rada u BiH podaci su vrlo poražavajući. Sve se to može vidjeti kroz brojke i, što je još važnije, kroz iskustva žena do kojih smo došli u istraživanju. Žene su diskriminisane prije svega zato što su žene, a onda imamo i druge zakonom zabranjene osnove diskriminacije poput rodnih identiteta i spolne orijentacije", istakla je Gačanica.\nU mnogim slučajevima radnici i radnice ne prepoznaju diskriminaciju kada se desi, a žene se posebno boje da im niko neće vjerovati o rodno zasnovanom nasilju što je mogući razlog što ne traže zaštitu kada dođe do diskriminacije, pokazalo je ovo istraživanje.\nProcenat žena koje su se suočavale sa diskriminatornim pitanjima tokom intervjua za posao je veći nego kod muškaraca za pitanja o bračnom statusu, planiranju braka i djece, pokazuje istraživanje.\nTokom razgovora za posao poslodavci ženama postavljaju pitanja koja se odnose na planiranje porodice, a u pojedinim slučajevima, tvrde izvori iz istraživanja, poslodavci zahtijevaju i uvjerenje o ljekarskom pregledu ne radi utvrđivanja zdravstvenog stanja već zbog trudnoće osobe koja je aplicirala za posao. Pri zapošljavanju od žena se često traži da potpišu izjavu da neće ostati trudne u narednih nekoliko godina. Primjeri ovakvih slučajeva nisu prijavljeni zato što su žene željele da dobiju te poslove, ali i zato što se na usmenim intervjuima za posao ne može spriječiti postavljanje zabranjenih pitanja.\n"Na razgovoru za posao postavljeno mi je pitanje planiram li biti majkom. Nakon čega je naglašeno da je 'nepisano pravilo kompanije' da nema djece bar tri godine od potpisivanja ugovora. Trenutno, neposredni rukovodilac žene u kolektivu naziva glupačama, seljankama i kvalifikuje nizom drugih neprijatnih imena koja nemaju veze sa njihovim kvalifikacijama", navela je jedna od ispitanica online ankete.\nIzvori istraživanja su zaključili da su prava na trudnoću i majčinstvo 'najmanje poželjna' za poslodavce što je dodatno potvrđeno i odgovorima iz ankete u kojima su žene zaposlenice navele da su upozorene da "čuvaju posao i piju redovno antibebi pilule" ili im je zahtijevano da nadoknade poslodavcu naknadu plate isplaćene tokom porodiljskog odsustva, te da je napredovanje odbijeno ženama koje zatrudne. Više od polovine ispitanica su se pod pritiskom ranije vratile na posao, a neke od njih kažu da su nakon porodiljskog imale više odgovornosti i manje plate.\nS druge strane više od polovine anketiranih muškaraca smatra da bi im poslodavac dao plaćeni roditeljski dopust, a više od 90 posto njih kažu da su nakon odustva tretirani isto na poslu.\nMeđu nepoželjnim kategorijama se ubrajaju i žene s invaliditetom, ali i LGBTI populacija, posebno trans osobe koje su dvostruko diskriminisane na tržištu rada u BiH gdje njihov spol postaje sekundarni problem.\nTržište rada za LGBTI osobe je ograničeno pa su najčešće dio sive ekonomije, odnosno rade "na crno", pokazalo je ovo istraživanje.\nUobičajeno seksualno nasilje na poslu\nNajmanje prijavljenih slučajeva se odnosi na seksualno uznemiravanje na poslu uprkos tome što je ova vrsta diskriminacije postala uobičajena, pokazalo je ovo istraživanje. Ipak o seksualnom uznemiravanju na poslu se rijetko govori, što se smatra posljedicom patrijarhata.\n"Dekan fakulteta me seksualno uznemiravao i uslovljavao produženje ugovora. Ugovor mi nije produžen", navela je jedna od ispitanica ankete.\nSeksualno uznemiravanje na poslu kod žena izaziva sramotu, stid, a onda i šutnju bez obzira na to što to ostavlja posljedice na njihovo zdravlje, uključujući i teška pshička stanja, navedeno je u ovom istraživanju.\nO psihološkoj i pravnoj pomoći za one koje pretrpe diskriminaciju se uopšte ne govori. Žrtve nemaju povjerenja u nadležne institucije što je rezultat malog broja prijava ovakvih slučajeva diskriminacije.\nŽene su na sličan način diskriminisane na tržištu rada i u ostalim zemljama regiona. Za razliku od tih zemalja, BiH ima dobre zakone, ali se oni ne primjenjuju.\n"Trebamo početi primjenjivati zakone koje imamo, a određene institucije trebaju početi raditi svoj posao. Pri tome mislim na inspekcije rada koje se proglašavaju nenadležnim za oblast diskriminacije, kao što to čini i Agencija za mirno rješavanje sporova koja se takođe smatra nenadležnom za diskriminaciju na radu", istakla je Gačanica.\nOrganizacije koje provode projekt "Rodna diskriminacija u oblasti rada u BiH" su Helsinški parlament građana Banja Luka, Ženska mreža Kosova, Delegacija EU u BiH, Ombudsmen BiH i Agencija za ravnopravnost polova BiH su poručile da je rodna diskriminacija na tržištu rada globalni problem, te da je važno raditi na boljoj međusobnoj saradnji svih institucija sa ciljem smanjenja rodno zasnovane diskriminacije, ali i povećanja broja žena na tržištu rada koje trenutno čine 60 posto od ukupno nezaposlenih u BiH i da one trebaju biti jednako plaćene za iste poslove.\n"Situacija je generalno loša na cijelom Zapadnom Balkanu. Prosjek zaposlenosti žena mnogo niži nego u zemljama Evropske unije”, rekao je u ime Delegacije EU u BiH, Gianluca Vannini.\nOrganizatori su poručili i da se entitetski zakoni BiH trebaju usaglasiti na državnom nivou i omogućiti pristup besplatne pravne pomoći za one kojima je to potrebno, a sve sa ciljem osnaživanja i pružanje podrške ženama na radnom tržištu u BiH.\nOvaj izvještaj je dio regionalne inicijative za rješavanje problema rodno zasnovane diskriminacije u zemljama zapadnog Balkana koju podržavaju Evropska unija i Švedska agencija za međunarodni razvoj i saradnju.


Jeremić: Neredi i nasilje koji su viđeni proteklog vikenda u Beogradu nisu ništa naspram onoga što će uslijediti - USKinfo.ba\nNajavljeno blokiranje saobraćajnica\nObjavljeno na dan 19.03.2019 - 14:30 | Izvor: USKinfo.ba | avaz.ba\nVuk Jeremić, jedan od lidera Saveza za Srbiju, gostujući u jednoj emisiji, istakao je da svi oni neredi i nasilje koji su viđeni proteklog vikenda u Beogradu nisu ništa naspram onoga što će uslijediti, prenosi Blic.\nNajavio je blokiranje saobraćajnica, mnogih institucija, priželjkuje eskalaciju studentskih protesta, ali i blokadu nastave.\n- Ovo nije posljednji nivo, bit će i narednih nivoa. Ja bih volio da se Aleksandar Vučić sutra ujutru probudi i kaže da će se drugačije postaviti. Mislim da to nije vjerovatno. Zbog toga mislim da će ovi protesti prelaziti na sve viši nivo koji će u jednom trenutku početi podrazumijevati razne forme građanske neposlušnosti, poput blokiranja saobraćajnica, institucija, prekida nastave na univerzitetima. Ne bih da saopćavam režimu šta sve planiramo. Možda će se sve to dogoditi i prije 13. aprila - ističe Jeremić.\nPodsjetimo, protesti u režiji Boška Obradovića, tajkuna Đilasa i Jeremića prešli su u domen nasilja kada su demonstranti u subotu upali u zgradu RTS-a, gdje su vrijeđali i napadali novinare zato što im se ne sviđa njihov način izvještavanja. Intervenirala je policija, izbacila huligane, a nekoliko ih je uhapšeno.\n''Turski tok'' uništio stotinjak vinograda u Srbiji, vlasnicima niko ništa nije rekao\nDječak Veljko danas će bit sahranjen, a trebao je biti na moru


Folk zvezda Svetlana Ceca Ražnatović ovog leta neće ići na Kipar, kako je to slučaj bio sa prethodnim godinama.\nNaime, ona preko leta provedi i više od dva meseca na istoimenom mestu. Kako je sve potreslo stanje oko virusa koje vlada, Ražnatovićka je odlučila da ostane u Srbiji, prenosi "Kurir".\nCeci je zdravlje njenih bližnjih na prvom mestu, a ona je, kao i njen sin Veljko, imala blaži oblik ovog virusa.\n(VIDEO) "KAŽI TATA" Ovako Veljko Ražnatović uživa sa sinom Željkom, topi se od miline, ČISTA LJUBAV\nOve godine, bar dok se situacija ne stabilizuje, ona će uživati u svom bazenu, koji ima u vili na Dedinju, kao i kod Anastasijinog dečka Đorđa, koji ima bazen na otvorenom na Dunavu u Novom Sadu.\nVIDEO: Veljko Ražnatović: Ceca ne ispušta unuka iz ruke\nVeljko Ražnatović: Ceca ne ispušta unuka iz ruke\n"UBIO MI JE JAJE SKROZ" Ceca odnela dve pobede u kuckanju, ali je na kraju IZGUBILA OD NJEGA (VIDEO)\nCeca Ražnatović iz svog doma OTKRILA KAKO SLAVI USKRS, a onda svim vernicima POSLALA SNAŽNU PORUKU


ODLUKA U RUKAMA HARADINAJA: Inicijativa za ukidanje Specijalnog suda prebačena "vladi Kosova" - Nova Borba\nODLUKA U RUKAMA HARADINAJA: Inicijativa za ukidanje Specijalnog suda prebačena "vladi Kosova"\nPredsedništvo kosovskog parlamenta prosledilo je vladi inicijativu za ukidanje Specijalnog suda, javljaju prištinski mediji.\nSuštinski, predsedništvo parlamenta je na ovaj način prebacilo tu problematičnu inicijativu u ruke vlade, koja treba da odluči da li će se rasprava o ukidanju Specijalnog suda naći pred poslanicima.\nŠef poslaničke grupe pokreta Samoopredeljenje Glauk Konjufca izjavio je nakon sednice predsedništva da je sada na vladi da odluči šta misli o Specijalnom sudu, tako da to za sada nema nikakve veze sa kosovskom skupštinom.\n"Ovoga puta postojao je kvorum od četiri člana i odlučeno je da inicijativa poslanika za opoziv ode u kosovsku vladu. Dakle, postoji napredak u ovoj inicijativi", rekao je Konjufca nakon sednice predsedništva.\nInicijativu su pokrenula 43 poslanika uz podršku nekolicine visokih kosovskih zvaničnika, uključujući predsednika Hašima Tačija i premijera Ramuša Haradinaja, dok se predsednik parlamenta Kadri Veselji nedavno distancirao od pokušaja ukidanja suda, mahom zbog žestokog pritiska Amerikanaca.\nInicijatori pokušaja da se ukine Specijalni sud su iz četvrtog pokušaja uspeli da "proguraju" ovaj akt kroz predsedništvo parlamenta, pošto to telo na prethodna tri sastanka nije uspelo da skupi kvorum.\nNejasno je, međutim, koje će poteze povući vlada Ramuša Haradinaja, pošto su ga američki zvaničnici poslednjih dana u više navrata upozoravali da "neće proći nekažnjeno ako Specijalni sud bude ukinut".\n"Želim da budem jasan. Poslanici koji podržavaju ovu inicijativu i političari koji je predvode uprkos tome što to poriču, biće izloženi konkretnim i teškim posledicama ukoliko inicijativa uspe. Oni to znaju, mi smo im to rekli", naveo je Delavi u poruci koja je objavljena na sajtu američke ambasade u Prištini.


Jeremić: Režim gazi građanske vrednosti - Dnevni list Danas\nPočetna » Politika » Jeremić: Režim gazi građanske vrednosti\nOvaj režim sa podjednakim žarom gazi građanske vrednosti i nacionalne\ninterese, neće otići ako ne nađemo dovoljno snage i hrabrosti da mu se suprotstavimo, rekao je večeras predsednik Narodne stranke(NS) Vuk Jeremić.\n0Piše: FoNet 23. decembra 2017. 21.42\nOn je ovo izjavio na tribini posvećenoj nacionalnom i demokratskom što su, kako je\nnaglasio, dve strane istog novčića i idu ruku pod ruku.\nJeremić je rekao da postoji nametnuta, veštačka, jedna od najpogubnijih, podela na takozvano prvu i drugu, nacionalnu u građansku Srbiju, što je „velika prepreka da postignemo konsenzus oko nekih važnih nacionalnih i državnih ciljeva“.\n„Takva vrsta podele ne postoji u drugim narodima, ne samo u okruženju već uopšte na evropskom kontinentu“, rekao je Jeremić, navodeći da se nigde ne podrazumeva da su građanske i nacionalne vrednosti suprotstavljene, „osim ovde“.\n„One nisu suprotstavljene, već jedna drugu podupiru i podržavaju i nisu imanentno suprostavljene“, rekao je Jeremić.\nČuvanje nacionalnih interesa i resursa, smatra Jeremić, donosi jačanje kapaciteta da se zaštite prava pojedinca, a takođe, kaže, nema uspešnog naroda i države bez emancipovanih, slobodnih i zaštićenih pojedinaca.\nOn je podseti da NS postoji svega dva meseca napominjući da tribina pokazuje kakvu vrestu vrednosti propagira.\n„Ne zna mnogo ljudi za to da postoji Narodna stranka, verovali ili ne, sproveli smo jedno vrlo obimno istraživanje u Beogradu svega 39 odsto ljudi zna da ona postoji“, rekao je Jeremić.\n„Možda će vas to iznenaditi, ali u ovakvim okolnostima medijskog mraka svaki skup poput ovog je od ogromnog značaja kao i svaka poruka koja se odavde pošalje“, rekao je Jeremić.\n„Prvi i osnovi cilj NS je da doprinese promeni ovog pogubnog režima“, naglasio je Jeremić.\nPotpredsednik stranke Borislav Novaković je rekao da su dobrodošli svi koji su protiv Aleksandra Vučića i sada „niko nema pravo da priča po čemu se razlikujemo već po čemu smo\n„Nemamo pravo na cepidlačenje, priča o razlikama je za vreme postvučićevske Srbije“, rekao je Novaković.\nFenomenalno veče u Beogradu, zahvaljući fantastično inspirativnim obraćanjima @SinisaKovacevi6, Radivoja Cvetićanina i Bore Novakovića na velikoj tribini @StrankaNarodna o građanskim i nacionalnim vrednostima koji su usađeni u temelje naše moderne istorije, kulture i državnosti. pic.twitter.com/C2DXTMzk8B\n— Vuk Jeremić (@jeremic_vuk) December 23, 2017\nPotpresednik stranke Siniša Kovačević je podsetio da je Milan Rakić bio fantastično evropski obrazovan, građanin u svakom smislu te reči, iz bogate porodice, visoki službenik\nministarstva spoljnih poslova i poznati pesnik.\n„Odjednom ga nema, niko ne zna gde je mladi Rakić, a on je bio na Kosovu, komituje, četnikuje, a na čelu Gvozdenog puka ulazi u Prištinu“, rekao je Kovačević.\nNovinar Radivoj Cvjetićanin, nekadašni ambasador u Zagrebu, za kojeg je Jeremić objasnio da nije član stranke, preneo je neko svoje iskustvo.\nKad se vraćao iz Zagreba, ispričao je, govorio je nekim prijateljima da je otišao kao mundijalista, a vratio se kao nacionalista, ali, kako kaže, misli da nije bio ni prvo ni drugo, ni kad je polazio ni kad se vraćao.\n„Svejedno, u toj nekoj maloj stilskoj figuri nekog đavola ima“, kaže Cvjetićanin.\nOn je iz toga izvukao kao poentu da se građansko i nacinalno u određenim društvenim i istorijskim okolnostima izoštrava i postaje jako vidljivo.\n„Kad se vratiš u Beograd vidiš jasnije građansko a kad odem u Zagreb onda se pojavljuje nacionalno malo naglašenije nego što je to slučaj ovde“, rekao je Cvjetićanin.\nnova stranka, vuk jeremic


Uloga SPC u srpskom nacionalizmu: Kako se propast konvertuje u duhovni trijumf\n„Ja sam Srbin, pravoslavac, govorim srpski, pišem ćirilicu, moja krsna slava je Đurđevdan i ništa me ne identifikuje po ničemu sa tom rječju Bosanac, ni u zavičajnom ni u karakternom smislu“, rekao je tom prilikom član Predsjedništva BiH Milorad Dodik, jasno se određujući nacionalno i religijski, piše Inforadar.\nNastao je 30-tih godina prošlog vijeka, a njegovi najznačajniji ideolozi bili su episkop Nikolaj Velimirovič i srpski fašistički političar Dimitrije Ljotić. Kasnih osamdesetih i početkom devedestih počinje oživljavanje ove ideologije, a raspadom SFRJ Srpska pravoslavna crkva vraća se na političku scenu koju više nikada nije ni napustila.\nIpak, najapsurdnija manifestacija sprege politike i crkve desila se nedavno (u avgustu ove godine) kada su se član Predsjedništva BiH Milorad Dodik i dio opozicionara iz RS sastali sa patrijarhom Porfirijem kako bi razgovarali o odluci odnosno zakonu bivšeg visokog predstavnika u BiH Valentina Incka o zabrani negiranja genocida. Osim ključnog pitanjakakve veze ima patrijarh sa zakonima u jednoj sekularnoj državi, visokim predstavnikom i političkim odnosima unutar BiH, ono što je izvjesno jeste da je Dodiku SPC poslužila da za sto dovede opoziciju kako bi dobio podršku za svoj politički egzibicionizam.\n#srpska pravoslavna crkva#u fokusu


Foto: Instagram/hanakimurafan / screenshot\nAsocijacija Stardom, čija je bila članica je potvrdila da je rvačica i zvezda rijaliti serijala preminula.\n- Stardom fanovi, žao nam je što objavljujemo da je naša Hana Kimura preminula. Molimo vas da ispoštujete procedure i ostavite neko vreme da se stvari slegnu, i pošaljite svoje misli i molitve njenoj porodici i prijateljima. Cenimo vašu podršku tokom ovog teškog vremena, poručili su iz ove organizacije.\nUzrok smrti još nije poznat, ali poplava negativnih komentara, verbalno zlostavljanje na društvenim mrežama posle učešča u šouu "Teras haus" su prilično uticali na njeno psihičko zdravlje, podseća "Pro wrestling sheet".\nSve je zabrinula i njena objava na društvenim mrežama u kojoj je napisala da "više ne želi da bude ljudsko biće".\nKimura je bila jedna od tri devojke u poslednjoj sezoni ovog rijlitja, u kojem se trojica mladića i isto toliko devojaka privremeno useljavaju u kuću, neki u potrazi za ljubavlju, a drugi zbog prijateljstva ili novih iskustava.


REAKCIJE IZ SDS-a: Ministar Šeranić pogazio struku i obesmislio napore zdravstvenih radnika | Banjaluka.net\nREAKCIJE IZ SDS-a: Ministar Šeranić pogazio struku i obesmislio napore zdravstvenih radnika\nIskrenost u politici je rezultat snage, a licemjerje je rezultat slabosti. Fotografije ministra Šeranića sa stranačkog skupa na Кozari i njegova promocija brige za javno zdravlje građana jedino se može nazvati licemjerjem najgore vrste, saopšteno je iz Odbora za zdravstvo SDS povodom fotografija sa stranačkog skupa SNSD-a na Kozari, a na kojima se nalaze članovi i simpatizeri bez maski i distance.\nNeke od tih fotografija na društvenim mrežama objavila je izvjesna Silvana Marić iz Prijedora, koja se na Mrakovici slikala sa visokim funkcionerima SNSD, među kojima je bio i ministar Šeranić.\nU saopštenju iz SDS ističu da je juče svojim prisustvom i revnosnim slikanjem na Кozari ministar Šeranić dosad najsnažnije pogazio struku i obesmislio sve napore zdravstvenih radnika koji mjesecima izgaraju u borbi sa virusom korona.\n– Kada se plamen virusa korona tokom jeseni raširi i kada vam ministar Šeranić počne dijeliti moralne lekcije o „neodgovornosti građana“, bude upozoravao na krah zdravstvenog sistema i držao pridike o mjerama socijalne distance – pošaljite mu slike razdraganih osmjeha sa Kozare iz avgusta mjeseca kao odgovor. Znajte da mi hoćemo – poručili su iz SDS.\nOznake: Alen Šeranić, SDS, SNSD


Više od 150 žrtava poplave u Rusiji\nPolitika\t09.07.2012 11:20\nPredsednik Vladimir Putin traži istragu zbog velikog broja nastradalih u Krimskoj oblasti, nezadovoljan zbog neblagovremenog obaveštavanja stanovništva\nRuski predsednik Vladimir Putin naredio je hitnu istragu kako bi se utvrdilo da li je sve bilo urađeno kako bi se sprečila pogibija oko 150 ljudi u velikim poplavama koje su pogodile jugozapadu Rusije, javlja Bi-Bi-Si.\nPutin je od službi nadležnih za bezbednost u vreme prirodnih nepogoda\nzahtevao da mu dostave podatke o tome koliko su uradili na obaveštavnju\nstanovništva o nadolazećoj katastrofi, jer je veliki broj stanovnika pogođene oblasti izjavio da ih niko nije upozorio na poplavu i da ih je ona iznenadila tokom spavanja u noći između petka i subote.\nAna Kovalevska, čija rodbina živi u Krimsku, za Bi-Bi-Si je izjavila da je njene rođake poplava zatekla nespremne.\n„Bujica je krenula oko 2 sata posle ponoći. Ljudi su počeli da beže iz svojih domova u donjem vešu i noseći decu ogrnutu u ćebad, a zbog ogromne panike samo su stigli da zgrabe lična dokumenta. Nema struje, a sve prodavnice su naravno zatvorene. Mnogo ljudi je izgubilo sve što su imali i veoma su uspaničeni”, kaže ona.\nPovodom tragedije u gradu Krimsku, koji je najviše stradao od poplave, održan je satanak kriznog štaba kom je prisustvovao i Vladimir Putin.\n„Od šefa istražne komisije sam tražio da dođe ovde i on će proveriti kada i kako je izdato upozorenje i kako su reagovali oni koji su zaduženi za ovakve situacije. Istražni organi će proveriti sve eventualne propuste nadležnih službi”, rekao je Putin, a prenosi Itar-tas.\nRuski predsednik je prethodno celu regiju nadleteo helikopterom kako bi se lično uverio u razmere prirodne katastrofe i kratko prokomentarisao da sve izgleda kao da je tuda protutnjao cunami. Putin je ranije demantovao informacije da je tragične posledice poplava uvećalo i nekontrolisano izlivanje voda iz veštačkog jezera. On je rekao\nda to ni tehnički nije moguće i da se vodostaj u jezerima poslednjih dana uopšte nije menjao.\nGuverner te oblasti Aleksandar Tkačev nazvao je slične neproverene informacije „glupim glasinama” i izjavio je da je poplava prouzrokovana velikim kišama, pošto je za nekoliko dana palo onoliko vode koliko inače\npadne za pet meseci. On je rekao da je to najveća poplava u poslednjih 70 godina.\nOtkako je došlo do izbijanja poplava crni bilans nastradalih raste iz\nčasa u čas i sada se kreće oko 150. Rusko Ministarstvo unutrašnjih poslova je saopštio da je 139 tela nađeno u Krimskoj oblasti koja je najteže pogođena vremenskom nepogodom. „Otvaramo kuće i u njima nalazimo\nleševe”, rekao je gradonačelnik grada Krimska Vasilij Krutko na sastanku kriznog štaba.\nPolicija je prethodno saopštila da je Krimska oblast, udaljena 200 kilometara od letovališta Soči, gde će se 2014. održati Zimske olimpijske igre, pretrpeo najveću štetu i da je voda prethodne noći bila\nvisoka sedam metara. Predstavnici lokalnih vlasti su saopštili da je u toj oblasti sa 60.000 stanovnika, poplavama pogođeno 12.000 ljudi, i da je oštećeno 4.000 kuća.\nTelevizijski snimci su prikazali hiljade gotovo potpuno potopljenih kuća i ljude šćućurene na krovovima kako bi izbegli nadolazeću bujicu.\nPredsednik Rusije je 9. jul proglasio državnim danom žalosti i naredio hitno pružanje pomoći stanovnicima pogođenog regiona.


Noć u kojoj je Lovernj postao jedini košarkaš sa dve pobede za dva sata, a Pirs plakao /VIDEO/\nUsled Superboula, u NBA ligi su odigrana svega tri meča minule noći, a jedan od najsrećnijih aktera bio je Žofri Lovernj.\nŽofri Lovernj u duelu sa liderom Portlanda, Demijanom Lilardom\nBivši kapiten Partizana je, kao član Oklahome, osetio slast pobede nad Portlandom (105:99), kojoj je doprineo dobro iskoristivši šansu: za 17 minuta na parketu postigao je sedam poena, imao devet skokova, kao i dve asistencije.\nFrancuski reprezentativac je imao dvostruki razlog za slavlje: njegov voljeni Partizan je pobedio Zvezdu u "večitom derbiju" (86:81) i tako joj, u 21. kolu ABA lige, naneo prvi ovosezonski poraz regionalnom nadmetanju. To je Lovernju bilo dovoljno da na Tviteru (najpre na srpskom) poruči:\n"Svaka čast momci, vrlo lepo! Partizan! (Prvi put se osećam kao da sam pbedio dvaput za samo dva sata)".\nA pored tog meča, u kome je Oklahomu sa 42 poena, osam asistencija i četiri skoka predvodio Rasel Vestrbuk, a 24 poena ubacio Viktor Oladipo, emotivno je bilo i u Bostonu.\nTamo se od svog nekadašnjeg kluba, Seltiksa, oprostio Pol Pirs, sada član Klipersa, koji je još ranije najavio da mu je ovo poslednja sezona.\n"Istina", kako glasi Pirsov nadimak, je igrao za "kelte" od 1998. do 2013, a minule noći je poslednji put nastupio u "svom" Bostonu. Dao je jednu trojku u porazu Klipersa (107:102), ali će večno pamtiti video-oproštaj koji su mu priredili Seltiksi tokom prve četvrtine, kada su, uz ovacije navijača "rivala" - suze same potekle:\nBruklin (9-42) - Toronto (31-21) 95:103\nBoston (33-18) - LA Klipers (31-20) 107:102\nOklahoma siti (30-22) - Portland (22-30) 105:99\n"PLAKAO SAM SUZE OD KRVI, UMALO SAM OSLEPEO!" Doktori jedva spasili vid NBA zvezdi, a za sve su krivi VIRUS I naizgled obična PREHLADA!\nSJAJNE VESTI ZA JOKIĆA STIŽU IZ BOSTONA Nikola i Denver nisu mogli da budu srećniji zbog poslednjeg NBA meča pred Ol-star spektakl\nBivši srpski košarkaš Vlade Divac više nije generalni menadžer Kingsa, objavio je tim iz Sakramenta na zvaničnom Tviter nalogu.\nStravične slike iz Orlanda u noći između petka i subote, košarkaš Majami Hita Derik Džouns Junir doživeo je težu povredu posle sudara sa Gogom Bitadzeom.\nNije ovo baš bila sezona kakvu je naš as priželjkivao posle bravura na prošlogodišnjem Svetskom prvenstvu u košarci, ali je poslednji takmičarski meč pred odlazak na godišnji odmor začinio - smehom.\nNavijači Denver Nagitsa ne mogu biti zadovoljni činjenicom da će njihovi ljubimci u plej-of ući sa tri vezana poraza. Poslednji su doživeli od aktuelnog šampiona Toronta 117:109.\nUtakmica koju će večeras Kingsi odigrati protiv Lejkersa (19.30 časova) za njih će biti poslednja što se ove sezone tiče, pa Bogdan Bogdanović i Nemanja Bjelica mogu polako da pakuju kofere.\nLuka Dončić ove sezone igra kao u transu, a kada završi sa magijama na NBA terenima - pogleda neke od svojih poteza i sve to začini.\n- Vlade Divac uvek će mi biti jedan od omiljenih igrača Sakramento Kingsa, a poštovaću ga još više ako prizna da nije osoba koja može da preporodi Kingse.\nNikola Jokić je odmarao u poslednjoj četvrtini - Denver je izgubio od LA Klipersa rezultatom 124:111!\nKAD SE SRETNU DVA BOGDANOVIĆA I ZBUNE AMERIKANCE Bogdan izrešetao Indijanu i postavio novi lični NBA rekord, odličan i Bjelica\nKošarkaši Sakramenta su u veoma dramatičnoj završnici izvojevali pobedu protiv Indijane. Slavili su sa 111:110 košem Vilija Koulija Stajna 16 sekundi pre kraja meča, a ogroman doprinos trijumfu dao je naš reprezentativac Bogdan Bogdanović, koji je bio i te kako šuterski raspoložen.\nKASNO BUĐENJE SRBA Baksi razbijali Kingse poluvreme i po, a onda SJAJNA rola Bogdanovića i Bjelice\nKošarkaši Sakramenta izgubili su od Milvokija 131:123 u duelu u kom su se odlično pokazali srpski igrači.\nNa poslednjem meču u NBA sezoni Sakramento Kingsi predvođeni Bogdanom Bogdanovićem slavili su protiv oslabljenih Lejkersa. Srpski as je u pobedi Kingsa sa 136:122 učestvovao sa 27 poena (uz šest skokova i devet asistencija, za tri poena 5/11) za isto toliko minuta na parketu, što mu je jedan od najboljih šuterskih učinaka u preakoatlantskoj karijeri. Poen više od njega dao je timski kolega Badi Hild, ujedno i najbolji strelac susreta.\nJEZIVE PRETNJE FUDBALERIMA PERUĐE! Igrači plakali posle ispadanja, a navijači hteli da ih LINČUJU: "ŽELIMO VAS OBEŠENE"\nOVO KATALONCE BOLI VIŠE OD PORAZA Bizaran događaj, nakon što im je Kutinjo dao dva gola - moraće da mu plate PET MILIONA evra\nNOVAK ĐOKOVIĆ ODUŠEVIO LEGENDU! Srbin poslao PORUKU O'Salivenu pred veliko finale SP, a on brže-bolje odgovorio!


STIŽE U NIŠ Đoković: Igraću za moju Srbiju, to je poseban osećaj! :: Sportal\nSTIŽE U NIŠ Đoković: Igraću za moju Srbiju, to je poseban osećaj!\nB. O. - Vest objavljena: 13:22 - 22.01.2017\nDileme više nema, Dejvis kup reprezentacija Srbije će u prvom kolu Svetske grupe igrati protiv Rusije, a novi selektor Nenad Zimonjić moći će da računa i na Novaka Đokovića.\nNaši teniseri će “baćuške” dočekati u Nišu (od 3. do 5. februara), a u sastavu će biti i drugi reket sveta.\n- Uvek se radujem da igram u Dejvis kupu, to je poseban osećaj kada smo svi zajedno i kad igramo za našu zemlju. Verujem da će Niš biti odličan domaćin, i da ćemo pobednički izaći iz susreta sa Rusijom - rekao je Novak Đoković.\nPosle poraza u drugom kolu Australijan opena od Denisa Istomina, Novak Đoković će prvi zvanični nastup imati za nacionalni tim.\nPored Đokovića protiv Rusije igraće i Dušan Lajović, Viktor Troicki i Nenad Zimonjić (selektor-igrač).\nTenis Novak Đoković Dejvis kup Nenad Zimonjić Srbija


DRVLJE I KAMENJE IZ BANJE LUKE: Evo čime je Izetbegović izazvao bijes Dodika i njegovih poslušnika | Bosniaks.info\nHome/Izdvojeno/DRVLJE I KAMENJE IZ BANJE LUKE: Evo čime je Izetbegović izazvao bijes Dodika i njegovih poslušnika\nNakon što je lider SDA Bakir Izetbegović kazao u intervjuu za N1 televiziju da je ekonomski potencijal Sarajeva znatno veći od cijele Republike Srpske, što se može vidjeti po uplatama PDV-a, uslijedio je histerični napad iz Banje Luke.\nU emisiji “Pressing” N1 televizije Izetbegović se, između ostalog, pohvalio kako su ekonomski najuspješniji oni dijelovi BiH gdje odlučujuću političku moć ima SDA, kao što je, naprimjer, Kanton Sarajevo, gdje SDA sa manjim prekidima vlada od rata do danas. Izetbegović je kazao da Kanton Sarajevo na zajednički državni račun Uprave za indirektno oporezivanje uplaćuje više nego cijela Republika Srpska. Također je kazao da se u dijelovima BiH gdje su Bošnjaci većina, stvaraju dvije trećine BDP-a.\nPohvalio se i činjenicom da je Federacija BiH, mjereno po glavi stanovnika, duplo manje zadužena od Republike Srpske.\nTa se analiza lidera SDA očito nije dopala predsjedniku SNSD-a Miloradu Dodiku, koji je preko svog portparola Radovana Kovačević uputio cijelu kanonadu optužbi i uvreda na račun “političkog Sarajeva” i porodice Izetbegović, čijeg je najistaknutijeg člana Aliju Izetbegović Radovan nazvao “ratnim zločincem”.\n„Sarajevo je jedini grad u regionu koje nije ušlo u 1996. godinu, već je ostalo zarobljeno u ratnim godinama i iz te ratne atmosfere ne može da izađe“, kazao je, jedva skrivajući bijes, portparol SNSD-a Radovan Kovačević za banjalučku ATV.\n– Oni žive i hrane se samo na zlobi, na nesreći drugih, a prvenstveno ono što najviše priželjkuju je nesreća srpskog naroda, Republike Srpske i Srbije. Kada dođu dobre vijesti koje se odnose na Srbiju, kao što je nedavno bilo s Vašingtonskim sporazumom, kada vidimo da Srbija više nije neko kome se drže lekcije, već ima svoje mjesto i u Bijeloj kući i Ovalnom kabinetu sa predsjednikom SAD-a, to je nešto što frustrira ljude u Sarajevu – kazao je Kovačević za ATV te dodao:\n– Ako vam komšija prijeti tužbom, teško da s njim možete da razvijete neke odnose osim nemogućih odnosa. U Sarajevu potpuno ignorišu to što su i poruke iz Republike Srpske i Srbije uvijek apsolutno miroljubive, da radimo, da razvijamo eќonomiju i slično, ali i na to nema odgovora. Sve njihove poruke su rigidne, radikalne i zarobljene u devedesetim godinama.\nNa pitanje da prokomentariše imenovanja ljudi čija je prošlost upitna, na veoma značajne funkcije na nivou BiH, Kovačević je rekao da „predstavnici političkog Sarajeva često osporavaju srpski i hrvatski kadar, dok na svom kadru, bez obzira kakav je, insistiraju“.\n– Oni ne mogu da se odreknu Osmice, koji je potpuno mračan ratni lik i koji je bio tjelohranitelj ratnog zločinca Alije Izetbegovića, čak i sada, kada već dvije-tri godine imamo aferu u vezi s njegovom fakultetskom diplomom – kazao je Kovačević.\nDr. Denis Bećirović poručio Aleksandru Vučiću: Živio Sandžak, živjela država Bosna i Hercegovina!\nŠOKANTNA SAZNANJA: Srbi su zatvorili Xhakinog oca, a porodici Shaqiri zapalili kuću\nPRAVO LICE SRBIJE ! “Srbija je u skupštinskim klupama dobila pravosnažno osuđenog ratnog zločinca”